Башҡортостанда уҡытыусылар тәбрикләнде\n“Башҡортостандың йыл уҡытыусыһы, башҡорт, рус һәм татар телдәре буйынса йыл уҡытыусыһы” исеме өсөн быйыл 200 гә яҡын педагог көрәшкәйне. Абруйлы комиссия ағзалары ун биш бәйгесенең оҫталығын юғары баһалап, уларҙы еңеүсе һәм лауреат тип иғлан итте. Президент Мортаза Рәхимов билдәләүенсә, уҡытыусы һөнәрен һайлаусылар балалар менән эшләүҙе ғүмерлек бурыс тип иҫәпләй. Былтыр Президент указы менән Башҡортостандың халыҡ уҡытыусыһы исеме булдырылғайны. Әлегә дәүләт наградаһы ике кешегә бирелде. Баш ҡаланың 42 се мәктәбендә эшләгән Лиза Әғәҙуллина был юғары бүләктең беренсе лауреаты.\nБыйыл тәүге тапҡыр татар теле һәм әҙәбиәте уҡытыусыһы конкурсы уҙғарылды. Саҡмағоштағы Имәнлекүл урта мәктәбенән Рита Ғимранова биш финалистың береһе. Милли телдә белем биргән уҡытыусы әйтеүенсә, һәр бала әсә телен белергә, үҙ халыҡының тарихы менән таныш булырға тейеш.\nПрезидент Указы менән Салауат районы Лағыр мәктәбенең башҡорт теле уҡытыусыһы Венера Ситдиҡова ла илле мең һум күләмендәге премия менән бүләкләнде. Венера Мәхәсим ҡыҙы башҡорт теле һәм әҙәбиәте буйынса йыл уҡытыусыһы бәйгеһендә еңеүсе.\nРеспубликаның мәғариф министры Зиннәт Аллаяров белдереүенсә, уҡытыусыларҙы дәртләндереү маҡсатында уҙғарылған Йыл уҡытыусыһы конкурстары үҙҙәрен тулыһынса аҡлай. Бәйгеләр бер яҡтан уҡытыусы һөнәренең абруйын күтәрә, икенсе яҡтан педагогтарға матди ярҙам сығанағы ла булып тора.


Материалы за Май 2017 года » "Урал" гәзите\n26-05-2017, 16:36 / ---\nВ Международный день защиты детей в Уфе состоится родительский форум\nПредседатель Государственного Собрания – Курултая Республики Башкортостан Константин Толкачев подписал распоряжение о создании организационного комитета по проведению Республиканского родительского форума, посвященного Международному дню защиты детей. Ожидается, что в форуме примет участие Глава республики Рустэм Хамитов, Уполномоченный при Президенте Российской Федерации по правам ребенка Анна Кузнецова, приглашены члены правительства республики, российские ученые и педагоги, представители экспертного сообщества....\n26-05-2017, 12:22 / ---\nАртта - мәктәп, алда - яңы тормош\nРайон-ҡалала урынлашҡан 44 мәғариф учреждениеһында ла Һуңғы ҡыңғырау кѳнѳнә арналған тантаналы саралар үтте. Шулай итеп, быйыл район-ҡала мәктәптәрен XI класты - 545, IX класты 1168 уҡыусы тамамлай. - Шығай мәктәбе байрамды мәҙәниәт йортонда үткәрҙе. Сараға ветеран уҡытыусылар саҡырылды. Бѳгѳнгѳ кѳндә Шығай мәктәбендә 126 уҡыусы белем алһа, XI класты - 9, IX класты 10 уҡыусы тамамлай. Тѳрлѳ конкурстарҙа, олимпиадаларҙа ҡатнашып, мәктәптең данын арттырған ике тиҫтәгә яҡын уҡыусыға Маҡтау ҡағыҙҙары, Дипломдар тапшырылды. Сығарылыш кластарын I класс уҡыусылары тәбрикләне. Быйылғы сығарылыш...\n26-05-2017, 12:21 / ---\n"Урал батыр" эпосы фестивалендә ҡатнашығыҙ\n29 майҙа “Урал батыр” эпосын яттан һѳйләү буйынса I Республика асыҡ онлайн фестивале үтә. Сараны Башҡортостан Республикаһының Мәғариф министрлығы, Башҡортостан Республикаһының ЮНЕСКО эштәре буйынса комитеты һәм Яныбай Хамматов исемендәге башҡорт гимназияһы ойоштора. Сара сәсәнлек сәнғәтен һаҡлау һәм ҡобайыр башҡарыусылар, сәсәндәр мәктәбен үҫтереү, ЮНЕСКО һәм Башҡортостан Республикаһы араһында хеҙмәттәшлекте нығытыу йәһәтенән бѳгѳнгѳ заман шарттарында “Урал батыр” эпосын ѳйрәнеү, таратыу маҡсатында үткәрелә. Фестивалдә тѳрлѳ быуын кешеләре ҡатнаша ала: уҡыусылар, колледж, юғары уҡыу йорто...\n26-05-2017, 12:20 / ---\nУңайлы ла, сиратта торорға ла кәрәкмәй\nБелорет район дауаханаһы “Ихтирамлы регистратура” күләмле проектын тормошҡа ашыра башланы. Пациенттарҙы заманса хеҙмәтләндереү моделе тәүгеләрҙән булып ҡаланың балалар поликлиникаһында индерелде. Яңы регистратура бюджет дауаханаларында күреп өйрәнгәндәренән күпкә айырыла. Рәсәй түләүһеҙ медицинаһы төп критерийҙары - уңайлыҡ һәм асыҡлыҡ булған заманса яңыртыуға табан юл алды. Белорет үҙәк район клиник дауаханаһы янындағы балалар поликлиникаһының “Ихтирамлы регистратура”һы банктарҙағы кеүек көтөү залдары принцибы буйынса эшләй....\n26-05-2017, 12:18 / ---\nРухи ҡиммәттәрҙе нығытҡан мәктәп\nҠаланың музыка мәктәбе 65 йыллыҡ юбилейын билдәләне Белорет музыка мәктәбенә 1951 йылда нигеҙ һалына. Иң башта, балалар менән эшләү өсөн Пионерҙар йортонан бер бүлмә бирелә. Тәүге уҡыу йылында фортепиано класы асылһа, икенсе йылына баян класы өҫтәлә. Шулай итеп, мәктәп яйлап үҫешә бара һәм 1953 йылдан 1955 йылға тиклем элекке «Металлист» кинотеатры бинаһының өс бүлмәһен ала. Ә инде 1955 йылдан 1961 йылға тиклем ул элек шәхси йорт булған бинала, 1961-1964 йылдарҙа киске мәктәп бинаһында, 1964-1994 йылдарҙа элекке ҡунаҡхана бинаһында эшләй. 40 йылдан ашыу унда-бында күсеп йөрөй торғас, ниһайәт...\n26-05-2017, 12:17 / ---\nҮҙ эшен асырға теләгәндәр күп\nРәсәй эшҡыуарлығы көнө алдынан муниципаль район хакимиәтендә эшҡыуарлыҡ эшмәкәрлегенә ҡағылышлы һорауҙар буйынса граждандарҙы ҡабул итеү ойошторолдо. Граждандарҙы муниципаль район хакимиәте башлығының иҡтисад буйынса урынбаҫары Ирина Ручкина, хакимиәттең ер һәм күсемһеҙ милеккә идара итеү комитеты рәйесе Азамат Фәхретдинов, юридик бүлек начальнигы Елена Панкратьева, федераль һалым хеҙмәте инспекцияһының начальник урынбаҫары Владимир Артемьев һәм БР Адвокаттар коллегияһының Белореттағы филиалы етәксеһе Иван Лавренов ҡабул итте. Белгестәргә ҡала ситендә үҙ эшен асырға теләгән Розалия...\n“Оло кешенең социаль портреты” конкурсы 1 майҙан старт алды. Һигеҙенсе тапҡыр үткәрелгән конкурс 2017 йылдың 1 декабренә тиклем дауам итә. “Оло кешенең социаль портреты” конкурсы Белорет ҡалаһы һәм районының Пенсия фонды идаралығы, муниципаль район хакимиәте, урындағы матбуғат саралары, ветерандар советы һәм Белорет металлургия комбинатының ветерандар советы тарафынан ойошторола. Ойоштороусылар мәҡәләләр һәм фотоһүрәттәр буйынса 5 тема тәҡдим итә: 1. “255. Яратҡан ҡалам”: ҡалабыҙҙың күңелегеҙгә яҡын һәм ҡәҙерле булған урындарын, йорттарын, урамдарын һөйләгеҙ һәм күрһәтегеҙ. 2. “Ирҙәр......\n26-05-2017, 12:13 / ---\nИң тәүҙә һүҙ булған...\nБилдәле яҙыусылар, журналистар менән осрашыу ваҡытында ошо хаҡта һүҙ барҙы Белоретта Башҡорт әҙәбиәте кѳндәре үтте. Үҙҙәренең сәфәрен Ѳфѳнән килгән мәртәбәле, маҡтаулы исемдәр йѳрѳткән ҡунаҡтар - Башҡортостан Яҙыусылар союзы рәйесе, Башҡортостан- дың атҡаҙанған мәғариф хеҙмәткәре, филология фәндәре кандидаты Зәки Әлибаев, яҙыусы, “Ағиҙел” журналының баш мѳхәррире, драматург Рәлиф Кинйәбаев һәм уның урынбаҫары Әхмәр Үтәбай, бүлек мѳдире Сабир Шәрипов, “Аманат” журналының баш мѳхәррире Сәлмән Ярмуллин, Зәйнәб Биишева исемендәге “Китап” нәшриәте йорто директоры Илһам Йәндәүләтов, “Юлдаш” радиоһы...\n26-05-2017, 12:11 / ---\nМунсала миндек аҡсанан да ҡиммәтерәк\nМунсанан да яҡшыраҡ берәй нәмә бар микән! Мунсанан һуң тын алыуҙары еңел, рәхәт. Үҙеңде яңы тыуған сабый кеүек тояһың. Элек-электән мунса тик сабынып-йыуынып сығыр урын өсөн генә һаналмаған. Серле һәм мистик урын ул. Мунсаны боҙомдан ҡотолоу, шунда уҡ сихырсылыҡ менән булышыу, йолалар ҡылыу өсөн файҙаланғандар. Бәпесләүсе ҡатындар өсөн дә мунса иң яҡшы урын булған. Шулай уҡ туйҙан һуң йәштәрҙе ғаилә тормошона таҙа һәм бәхетле аяҡ баҫһын өсөн мунсаға оҙатҡандар. Оҙон юлға сығыр алдынан да - мунсаға. Күп сирҙәрҙе лә мунсала дауалағандар. Ауырыуға мунса ла ярҙам итмәһә, тимәк, ул шәбәймәйәсәк,...\n23-05-2017, 17:31 / ---\nРөстәм Хәмитов «Өфө» футбол клубы уйынсылары, тренерҙары, етәкселеге менән осрашты\n21 майҙа Өфөлә Башҡортостан Башлығы Рөстәм Хәмитов «Өфө» футбол клубы уйынсылары, тренерҙары һәм етәкселеге менән осрашты. Бынан алда «Өфө» футбол клубы Премьер-лиганың һуңғы 30-сы турында Екатеринбургтың «Урал»ын 1:0 иҫәбе менән еңде һәм турнир таблицаһында етенсе урынды биләне. Был – клуб тарихында иң яҡшы һөҙөмтә. – Яҡшы һөҙөмтә менән ҡотлағым килә – беҙҙең команда Рәсәй чемпионатында етенсе урынды яуланы. Был – тарихи үҙгәреш. Мин күп йыллыҡ стажлы көйәрмән булараҡ һеҙҙе ихлас ҡотлайым, – тине Рөстәм Хәмитов. – Беҙ һеҙҙең менән бик юғары планка ҡуйҙыҡ. Уны һаҡлап ҡалыу зарур. Киләһе...


Ошо көндәрҙә Өфөлә "Евроазиат цивилизацияларының тарихи с ығанаҡтары" тип аталған мәктәп - семинары үтә. Осрашыуҙы ойоштороусы - Рәсәй фәндәр академияһының Көнсығышты өйрәнеүселәр йәмғиәте, уның президенты итеп дүртенсе съезд ҡарары буйынса Өфө дәүләт сәнғәт академияһы ректоры Ишмөхәмәт Ғәләүетдинов һайланды. Әйтергә кәрәк, Көнсығышты ө йрәнеүселәр йәмғиәтенең тарихы быуаттан ашыу, үҙ ваҡытында у ға билдәле Рәсәй реформаторы Сергей Витте башланғыс һалған. 20 быуат дауамында йәмғиәт эшмәкәрлегендә туҡтап тороуҙар ҙа булған, академик Евгений Примаковтың инициативаһы буйынса ул яңынан тергеҙелә. Шул ваҡыттан алып халыҡ - ара йәмәғәт ойошмаларында Рәсәйҙең Көнсығышты өйрәнеү вәкиллектәре дауам итә, вуздар, ғилми һәм мәҙәни - ағартыу учреждениелары ғалимдары ҡабаттан берләште.\nРәсәйҙең Көнсығышты өйрәнеүселәре үҙҙәренең бишенсе съезына 2006 йылдың сентябрь айында йыйыласаҡ. Ишмөхәмәт Ғи лметдин улы әйтеүенсә, тикшереү өсөн "Милли ғилми\nмәктәптәрҙең көнсығышты өйрәнеү традициялары" темаһы һайланды. Ғалимдар шулай уҡ киләһе йыл Төркиәлә үтәсәк Бөтә донъя Көнсығышты өйрәнеүселәр конгресына ла делегация\nоҙатырға ниәтләй. 19 быуатта, ниһәйәт, Көнсығышты өйрәнеү "Көнбайыштың Көнсығыш тураһындағы фәне" булыуҙан туҡтаны, кү п быуаттар буйына йыйылған белемде ҡабаттан ҡарап анализлау ваҡыты етте. Көнсығышты өйрәнеү фәненең бөгөнгөһө тарих һәм иҡтисад, мәҙәниәт һәм сәйәсәт, тел ғилеме һәм этнологияны үҙ эсенә ала.\nБилдәле эксперт, Рәсәй Фәндәр академияһы Көнсығышты өйрәнеү институтының Көнсығыш тарихы бүлеге мөдире Дмитрий В асильев йәмғиәт тикшеренеүселәренең ҡыҙыҡһыныуы "боронғо зам анды тикшереү" менән генә сикләнмәй, тарихи контексты заманса тенденциялар менән сағыштырыу анализы үткәрә, тип\nбилдәләне. Бының өсөн йыйылыу урыны итеп Башҡортостандың һа йланыуы осраҡлы хәл түгел - төбәктең үҫеше ғилми йәһәттән дә алға китеште күҙаллай, шул иҫәптән ярты быуат эсендә билдәле хеҙмәттәр яҙылыуы ла үҙ ролен уйнай, мәҫәлән, Николай Дмитриевтың "Башҡорт теле грамматикаһы", Сергей Руденконың "Башҡорттар. Тарихи - этнографик очерк" монографияһы, Раил Күзәевтың "Башҡорт шәжәрәләре" ғилми\nхеҙмәте һәм башҡалар. 21 быуатта Рәсәй Фәндәр академияһы Өфө Фәндәр үҙәгенең Этнологик тикшереүҙәр үҙәгендә\n"Башҡортостан халыҡтары" ғилми хеҙмәте донъя күрһә, һуңғы йылдарҙа Башҡортостан тарихы буйынса ғилми хеҙмәттәр, "Башҡорт халыҡ ижады" ике томлығы һәм башҡа хеҙмәттәр сығарылды. Көнсығышты өйрәнеү буйынса ғилми үҙәк төҙөү тураһындағы яңылыҡты республика хөкүмәте лә хуплап ҡаршы алды.\nТатарстанда күптән түгел булып уҙған татар телен латиница Ра\nкүсереү тураһындағы инициативаларға ҡарашығыҙ тигән һорауға\nғалимдарҙың яуабы ҡыҙыҡһыныу тыуҙырҙы. Беренсенән, Дмитрий Васильевтың һүҙҙәре буйынса, төрки телдәрен латиницаға күсерергә маташыуҙар 20 - се йылдарҙа ла булып уҙҙы һәм бер ниндәй ыңғай һөҙөмтәгә лә алып килмәне. Был\nөлкәлә тиҙ арала ҡабул ителгән ҡарарҙар күпселек осраҡта зы ян ғына килтерә. Ғөмүмән, һәр яңы графика индергән ваҡытта телдең фонетик үҙенсәлектәре юғала. Ә Ишмөхәмәт Ғәләүетдинов башҡорт яҙмаһының, мәҫәлән, үҙенең үҫеш осоронда дүрт төр графика - руна яҙмаһынан, ғәрәп яҙмаһы һәм\nлатиница аша кириллицаға килеүен хәтергә төшөрҙө. Әммә, нисек кенә булмаһын, Федерацияның айырым субъектында башҡаларҙан айырылған яҙмаға күсеү логикаға тап килмәй, тине\nул. Ваҡыт һәр нимәне үҙ урынына ҡуйырға тейеш.


Халыҡ-ара балалар уйындары Комитеты генераль секретары Ричард Смит менән осрашыу - Правительство Республики Башкортостан\nТөбәк етәксеһе билдәләүенсә, Рәсәй йәйге балалар уйындарын беренсе тапҡыр ҡабул итә. Бөгөнгә 35 дәүләт вәкилдәре 2019 йылда Өфөлә үтәсәк халыҡ-ара сарала ҡатнашасағын раҫлаған. Башҡортостанға 1200-ҙән ашыу йәш спортсы килеүе көтөлә.\nЯрыштар Ҡамышлы урамында Спорт әҙерлеге үҙәгендә, «Ҡашҡаҙан» мәҙәниәт һәм ял паркында, «Ватан» паркында, 32-се һанлы спорт мәктәбендә һәм «Нефтсе» стадионында үтәсәк. Әҙерлек эштәре графикка ярашлы алып барыла.\nБашҡортостан Башлығы вазифаһын ваҡытлыса башҡарыусы Радий Хәбиров әйтеүенсә, балалар уйындарына федераль дәүләт власы органдары вәкилдәре, билдәле спортсылар килеүе көтөлә. Бай мәҙәни программа әҙерләнә.\n–Беҙ ярыштар иң юғары кимәлдә үтер тип уйлайбыҙ, – тине Радий Хәбиров. – Беҙгә киләсәк балаларҙың күбеһе артабан олимпия чемпиондары булып китер тип ышанабыҙ.\nРичард Смит Өфөгә спорт объекттарының әҙерлек кимәлен баһалау өсөн килде. Ул яҡшы эш өсөн ойоштороусыларға рәхмәт белдерҙе.


Ҡотоң ҡайтһын, көсөң ташһын, даның артһын, башҡорт илем!\n7 Май 2018, 14:05\nКинйә Арыҫланов исемендәге 9-сы башҡорт гимназияһында “Беҙ - Башҡортостан киләсәге” йәштәр форумы үтте.\nИжади һәләтле уҡыусыларҙы асыҡлау маҡсатында ойошторолған конференция йыл һайын үткәрелеп, гимназия тормошондағы иң мәртәбәле сараларҙың береһенә әүерелгән. Унда гимназистар ғына түгел, ә район-ҡаланан һәм яҡын-тирә райондарҙан да балалар теләп ҡатнаша.\nФорумды асыу тантанаһында мәғариф идаралығы начальнигы Алик Сатлыҡов билдәләүенсә, конференцияға туған телен, тарихын яҡшы белгән, яратҡан һәм киләсәге тураһында уйланған иң алдынғы ҡарашлы йәштәр генә килә. Быйыл унда 40-тан ашыу уҡыусы үҙенең ижади эшен тәҡдим итте.\nПленар ултырышта тарихсы-журналист, телепроекттар авторы, тарих фәндәре кандидаты Салауат Хәмиҙуллин Башҡортостандың 100 йыллығы айҡанлы төп доклад менән сығыш яһаны.\nАртабан форумдың эше дүрт секция ултырышында дауам итте. Башҡорт теле һәм әҙәбиәте уҡытыусылары өсөн “түңәрәк өҫтәл” ойошторолдо. Уны Бөтә донъя башҡорттары ҡоролтайы аппараты етәксеһе Рөстәм Баянов алып барҙы. Рөстәм Сәлим улы бөгөнгө шарттарҙа башҡорт телен һаҡлап ҡалыу юлдарын барланы. Педагогтарға балала туған телгә ҡарата ихтирам, ҡыҙыҡһыныу тәрбиәләү бурысын йөкмәтте. Үҙ телендә һөйләшкән баланың ғына киләсәктә лә милләтенә, халҡына, тарихына тоғро булып үҫәсәген билдәләне. Уҡытыусылар башҡорт телен уҡытыуҙағы үҙенсәлектәр тураһында фекерҙәре менән уртаҡлашты.\nКонференцияның икенсе өлөшөндә грэпплинг буйынса ике тапҡыр Башҡортостан чемпионы Айтуған Йәнбирҙин оҫталыҡ дәресе бирҙе.\nСараға йомғаҡ яһағанда ҡунаҡтар уҡыусыларҙың аң даирәһе киң, тәрән белемле, ҡыйыу һәм ижади һәләтле булыуын билдәләп, конференцияны яҡшы ойошторғаны өсөн Ләлә Рафиҡова етәкселегендәге гимназия коллективына рәхмәт белдерҙе. Иң әүҙем уҡыусыларға Бөтә донъя башҡорттары ҡоролтайының район-ҡала башҡарма комитеты, мәғариф идаралығы һәм гимназияның Маҡтау грамоталары тапшырылды. Форум һәләтле, ҡыйыу йәштәребеҙ күп булыуын тағы бер тапҡыр иҫбатланы. Тимәк, Башҡортостандың киләсәге - ышаныслы ҡулдарҙа.\nҺүрәттә: 9-сы гимназия уҡыусыһы Илнара Хәмитова һөнәр һайлауҙа яңылышмаҫҡа кәрәклеген һыҙыҡ өҫтөнә алды.


Сирҙе матурлыҡ менән дауалау\nРеспублика балалар клиник дауаханаһында картиналар күргәҙмәһе асылды. Унда билдәле Өфө рәссамы, дүрт бала әсәһе Раушания Бәҙретдинованың 80-гә яҡын эше ҡуйылған.\n«Балаларға матурлыҡ бүләк ит» тип аталған экспозицияла кескәйҙәрҙең эшәре лә ҡатнаша. Автор сирлеләрҙе бер аҙға көндәлек дауалау процедураларынан арындырыу, балаларға яҡшы кәйеф бүләк итеү өсөн күргәҙмә ойошторорға ҡарар иткән. Рәссам киләсәктә был эштәрҙе һатып, аҡсаны яман шештән яфаланыусы балаларға дарыу кәрәк-яраҡтары алыу өсөн тотонорға ниәтләй. Күргәҙмәне асыу тантанаһында балалар өсөн концерт та ойошторолдо. Бәләкәс пациенттар алдында билдәле артистар, Башҡортостан юлдаш телеканалы алып барыусылары сығыш яһаны.\nРөстәм Әхмәтшин, республика балалр клиник дауаханаһының баш табибы: «Беҙҙең кескәй пациенттар өсөн ошондай саралар бигерәк әһәмиәтле. Сөнки һауығыу өсөн ваҡытында дарыу ашау, йә укол ҡаҙау ғына етмәй. Баланың күңелен дә уйларға кәрәк. Күтәренке кәйеф кескәйҙәрҙең сәләмәтлегенә ыңғай тәьҫир итә».


Өфө мэрияһында йылылыҡ өсөн факт буйынса түләүгә күсеүҙе ғәмәлдән сығарыу ихтималлығына аңлатма бирҙеләр // Иҡтисад | новости башинформ.рф\nӨфө мэрияһында йылылыҡ өсөн факт буйынса түләүгә күсеүҙе ғәмәлдән сығарыу ихтималлығына аңлатма бирҙеләр\n15:00, 7 сентября 2018 Иҡтисад\nӨфө мэрияһында йылылыҡ өсөн факт буйынса түләүгә күсеүҙе ғәмәлдән сығарыу ихтималлығына аңлатма бирҙеләр Фото: Ксения Калинина\nӨфө мэрияһында республика хөкүмәтенең йылытыу осоронда ғына йылылыҡ өсөн түләүгә күсеү тураһында ҡарарын ғәмәлдән сығарыу ихтималлығына аңлатма бирҙеләр.\nБаш ҡала хакимиәте башлығының беренсе урынбаҫары Салауат Хөсәйенов фекеренсә, 1/8-гә күсеү ресурс менән тәьмин иткән ойошмалар өсөн аныҡ ине.\n«Икенсе яҡтан, йылылыҡ өсөн йыл дауамында түләргә өйрәнгәнлектән, ошо күсеү халыҡтың кеҫәһенә һуғыуын аңлайбыҙ. Эйе, июлдә йылылыҡ өсөн түләргә тура килмәй, уның ҡарауы, ноябрҙә, шартлы рәүештә, биш мең һум түләйбеҙ. Беҙҙә халыҡ төрлө ҡатламлы, шул иҫәптән яҡланмағандар, пенсионерҙар, һәм йылытыу осоронда икеләтә түләргә һәр кемдең дә хәленән килмәй. Әгәр беҙ йөкләмәне күсереү йәһәтенән ниндәйҙер саралар тапһаҡ, 1/12-не һаҡлап ҡалыу тураһында ҡарар ҡабул ителер, моғайын. Мин йылылыҡ өсөн түләүҙең элекке, йәғни йыл дауамында түләү схемаһы һаҡланыр тип уйлайым», — тип белдерҙе йылытыу миҙгеленә әҙерлек буйынса матбуғат конференцияһында Салауат Хөсәйенов.\n«Башинформ» агентлығы хәбәр иткәнсә, Башҡортостандың 17 ҡала һәм районын йылылыҡ өсөн факт буйынса, йылытыу миҙгелендә генә түләүгә күсереү хаҡында ҡарарҙы ғәмәлдән сығарыу планлаштырыла.\nХөкүмәттең бынан алда ҡабул ителгән «2018 йылда Башҡортостан Республикаһы биләмәһендә ҡулланыусыларҙың йылытыу буйынса коммуналь хеҙмәттәр өсөн түләү ысулын раҫлау тураһында» ҡарарын ғәмәлдән сығарыу тураһында тейешле документ әле республика хөкүмәтендә ҡарала.\nТеги: торлаҡ-коммуналь хужалыҡ, йылытыу


«Киске Өфө» гәзитенең сайты - БАЛА КҮҢЕЛЕН КҮРЕП... - 2019 - Мәҡәләләр\nБАЛА КҮҢЕЛЕН КҮРЕП...\nХалыҡ-ара балаларҙы яҡлау көнө уңайынан баш ҡалала ике көн дауамында "Өфө - балалар өсөн ҡала" тигән күмәк уйын-көлкө саралары ойошторолдо. Шул сиктәрҙә Салауат Юлаев майҙанында Өфө ҡала округы хакимиәтенең мәғариф идаралығы тарафынан әҙерләнгән егерменән ашыу тематик майҙансыҡта балалар һабантуйы үтте.\nБалалар һабантуйында кескәй ҡунаҡтарҙы һәм уларҙың ата-әсәләрен әкиәт геройҙары сәләмләп ҡаршы алып торҙо. Артабан ҡала халҡын байрамдың төп тамашаһы, "Тамыр" балалар телеканалының йәш таланттары һәм Өфө ҡалаһының төрлө йыр-бейеү ансамблдәре ҡатнашлығындағы концерт көтә ине. Салауат Юлаев майҙаны аллеяһы башланған ерҙән ике яҡлап рәт-рәт булып күргәҙмәләр, уйын-көлкө ойоштороусы майҙансыҡтар теҙелгәйне. Был эштә Өфөнөң һәр районындағы өҫтәлмә белем биреү учреждениелары, йәкшәмбе һәм спорт мәктәптәре ҡатнашты. Балалар яратҡан әкиәт геройҙары менән аралашты, фотоға төштө, төрлө уйындарҙы һәм оҫталыҡ дәрестәрен ҡараны. Мәҫәлән, спорт майҙансығында үҙеңде яҡлау ысулдарын өйрәнеп була ине, унан тыш "Ағас һырлау", "Керамикаға һүрәт төшөрөү", "Диңгеҙ уйынсыҡтары", "Таҫма техникаһы" тигән оҫталыҡ дәрестәре булды. Спорт менән дуҫ булғандар "ГТО" Бөтә Рәсәй комплексы һынауҙарын үтеп ҡараны. Мәктәпкәсә йәштәге балалар һүрәт төшөрөү, аппликация яһау, таланттар ярышында ихлас ҡатнашты. Уҡыусыларҙы ҡул көрәше, уҡ атыу ҡыҙыҡһындырҙы, шахмат, шашка, төрлө ҡул эштәре серҙәренә төшөнөргә теләүселәр ҙә күп булды.\nБөтөн донъя башҡорттары ҡоролтайы Башҡарма комитеты эргәһендәге ата-әсәләр комиссияһы ойошторған майҙансыҡта балаларға балаҫ һуғып ҡарау, уйынсыҡ уҡтан атыу, ҡул көрәштереү, селтәр тегеү, башҡорт халыҡ кейемдәренә аппликация эшләү һәм буямдарҙы буяу, асыҡ микрофон, футболкаларҙы махсус буяу менән башҡортса нағышлау тәҡдим ителде, төрлө уйындар уйнатылды. "Халыҡ-ара балаларҙы яҡлау көнөнә арналған масштаблы сарала беренсе тапҡыр ҡатнашабыҙ, элек башҡортса бындай махсус ойошторолған айырым майҙансыҡ булмай торғайны. Беҙ битараф булмаған ата-әсәләрҙе, йәмәғәт ойошмаларын, мәғариф учреждениелары хеҙмәткәрҙәрен йәлеп итеп, башҡорт балаларында туған теленә ҡарата һөйөү, рух тәрбиәләү, милли йолалар менән таныштырыу маҡсатын тормошҡа ашырабыҙ. Әлегә балалар бик әүҙем: майҙансыҡтың бөтә уйындарында ҡатнашып, ҡулдарына төшкән тәңкәләрҙе алдан әҙерләп ҡуйған тәмлекәстәргә, башҡортса буям, китап, значоктарға алмашып китәләр", - тине ойоштороусыларҙың береһе Айгөл Атанова.\nБаш ҡала балаларының йәйге каникулдары бына шундай күңелле байрамдан матур тәьҫораттар һәм оҫталыҡтарын арттырыуҙан башланып китте. Балаларҙың үҙҙәре менән әңгәмәләшкәндә байрамды бик оҡшатыуҙары тураһында ғына һөйләнеләр, ҡәнәғәтһеҙлек белдергән һис кем булманы. Уларҙың ялын, именлеген, күңелен ҡайғыртып торған ойоштороусылар эшенә ошонан да оло баһа юҡтыр.\nЯҙылған: 10.06.19 | Ҡаралған: 585


Үҙегеҙҙе алдарға юл ҡуймағыҙ\n4 Февраль 2019, 12:16\nКеше иҫәбенә байырға теләгән “йомробаштар”ҙың байрамдары ла, оҙайлы ял көндәре лә юҡ.\nТелефондан мутлашыу, элеккесә, кеҫә ҡалынайтыуҙың иң популяр алымы булып ҡала. “Улығыҙ (ейәнегеҙ) полицияла, кешене бәрҙергән, туҡмаған, мәсьәләне хәл итергә кәрәк”... Балаһы өсөн өҙөлөп торған әсәйҙәр, айырыуса изге күңелле өләсәйҙәр, беренсе шылтыратыу менән яҡын кешеһенә ярҙамға йүгерергә әҙер. Ә йүгерергә кәрәкмәй ҙә, түләп ҡотолоу ҙа етә, телефондың теге осондағы “изге күңелле” кеше һорауынса, ярайһы ғына сумманы курьер аша тапшырырға йәки ул әйткән телефон номерына күсерергә кәрәк.\n- Һуңғы арала мутлыҡ ҡылыусылар курьер булараҡ таксистарҙы йәлеп итә башланы. Улар аҡсаны алып, күрһәтелгән картаға күсерә, әлбиттә, енәйәт схемаһында ҡатнашыуҙарын баштарына ла индермәй, - тип иҫкәртә Рәсәй Эске эштәр министрлығының Әлшәй районы буйынса енәйәтселәрҙе эҙләү бүлеге баш оперуполномоченныйы Эльвир Шәймәрҙанов. – Әгәр һеҙгә мөрәжәғәт итһәләр, юғалып ҡалмағыҙ, тәүҙә туғанығыҙға, яҡындарығыҙға шылтыратығыҙ. Таныш булмаған кешеләргә бер ҡасан да аҡса бирмәгеҙ.\nРайон үҙәгендә йәшәүсе ханым ошо көндәрҙә тап шулай эшләгән дә. Алдаҡсылар уның улына ярҙам итеүгә 30 мең аҡса һорағас, ҡатын тәүҙә улына шылтыратып, уның хәлен белә һәм полицияға хәбәр итә.\nҠыҙғанысҡа ҡаршы, беҙҙең заманда өлкәндәр генә түгел, интернетта үҙен һыуҙағы балыҡ кеүек хис иткән йәштәр ҙә, заманса гаджеттар, электрон янсыҡ, банк карталары менән ирекле ҡулланыусылар ҙа мутлашыусылар тоҙағына эләгергә мөмкин. “Һеҙгә банктың именлек хеҙмәте шылтырата”. Был һүҙҙәрҙән һәр кем һағайып ҡала һәм, ғәҙәттә, нисек кенә хәбәрҙар булмаһын, барлыҡ һорауҙарға яуап ҡайтара, карта номерын да, икенсе яғындағы өс һанды, смс-хәбәр аша килгән паролде лә әйтеп бирә. Һуңынан ғына, картаһынан аҡсаһы юғалғас, алданыуын аңлай. Раевка ауылынан йәш ҡатын шулай итеп 13 меңдән ашыу аҡсаһынан ҡолаҡ ҡаға.\n- Бер ваҡытта ла, бер кемгә лә карта номерын, ПИН-кодтарҙы әйтмәгеҙ, бер ниндәй банк хеҙмәткәре лә уларҙы талап итергә тейеш түгел, - тип кәңәш бирә Эльвир Нәфис улы. – Шунда уҡ банк офисына мөрәжәғәт итегеҙ йәки картағыҙҙа күрһәтелгән номерға шылтыратығыҙ.\nТағы ла бер кәңәш. Хәҙер интернет аша аралашыу һәм шылтыратыу өсөн уңайлы телефон программалары бик күп, енәйәтселәр уларҙы әүҙем ҡуллана. Шуға ла телефондарығыҙға антивирус ҡуйығыҙ, шикле һылтанмаларҙы, улар хатта таныштарығыҙҙан килһә лә, асмағыҙ. Юғиһә, вируслы ҡушымта ярҙамында һәм телефонға бәйләнгән карталағы бөтә мәғлүмәт мутлашыусыларға тапшырыла, аҡсағыҙ юҡҡа сығасаҡ.\nХәҙер күрешеп һөйләшеү урынына күптәр виртуаль аралашыуҙы хуп күрә, был да ҡараҡтарға ҡулай. Социаль селтәрҙәге битегеҙгә инеп, улар дуҫтарығыҙға финанс ярҙам һорап смс-хәбәр яҙырға мөмкин. Бындай ваҡытта “бәләгә тарыған” дуҫыңа шылтыратып йәки күрешеп һөйләшергә лә бит...\nМутлашыусылар күптән популяр “Авито”ны ла үҙ итте, әйбер һатыусыларҙы ла, һатып алыусыларҙы ла еңел “төп башына” ултырта улар. Алданғандар араһында әлшәйҙәр ҙә күп.\nЕнәйәтселәр бер кемде лә йәлләп тормай. Эшкә урынлашырға теләүселәрҙән паспорт күсермәһен һорап, ҙур суммаға кредит алыуҙары ихтимал. Социаль селтәрҙәрҙә ауырыу балаларҙы дауалауға аҡса йыйыу буйынса хәйриә төркөмдәре асылыу менән шунда уҡ ялған биттәр барлыҡҡа килә, бөртөкләп йыйылған бөтә сумма еңел генә шунда китергә мөмкин. Ә уҙған йылдың көҙөндә республикабыҙ райондарының береһендә йәшәүсе ғаилә башҡа һыймаҫлыҡ хәлгә тарый – ялған эҙәрмәндәр Бөйөк Ватан һуғышында хәбәрһеҙ юғалған һалдаттың ҡалдыҡтарын тыуған яғына ҡайтарырға вәғәҙә бирә. Башта бензинға, унан һуң ниндәйҙер документтарға, юл сығымдарына аҡса һорайҙар. Фронтовиктың туғандары, дөйөм алғанда, 40 меңгә яҡын аҡсаһын юғалта. Ҡомһоҙлоҡтоң сигенә етеп, иң изге ҡиммәттәрҙе бысратыуҙан да тартынмаған әҙәм аҡтыҡтарын нисек ер күтәрә икән!\n- Тормош бер урында ғына тормай, мутлашыусылар аҡсағыҙға хужа булыу өсөн һәр көн яңы ысулдар уйлап таба. Шуға ла бик һаҡ булығыҙ, таныш булмаған кешеләргә ышанып бармағыҙ, хеҙмәт күрһәтеүсе ойошма вәкиле итеп танытһалар ҙа (уларҙы үҙегеҙ саҡырмаған булһағыҙ), ишек асмағыҙ. Өлкән йәштәге туғандарығыҙҙы оҙаҡ ваҡытҡа бер үҙҙәрен ҡалдырмағыҙ, йышыраҡ хәлдәрен белегеҙ, аралашығыҙ. Юғиһә, һеҙҙең өсөн быны “изге күңелле” кешеләр эшләйәсәк. Иғтибарлы һәм һаҡ булһағыҙ, мутлашыусылар тоҙағына эләкмәҫһегеҙ, - тип тағы бер тапҡыр иҫкәртә полиция хеҙмәткәре.


Баймаҡ районы Билал ауыл китапханаһында өр — яңы акция. — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\nБаймаҡ районы Билал ауыл китапханаһында өр — яңы акция.\nУҙған йылда «Киске Өфө» гәзите «Һәр кем уҡырға тейешле йөҙ башҡорт китабы» исемле акция ойошторғайны. Акцияға беҙ ҙә ҡушылдыҡ. Ошондай шарттарыбыҙ ҙа бар. Китап уҡыусы ауыл китапханаһынан башҡорт китаптары алып уҡырға, уҡыған китабының йөкмәткеһе тураһында ҡыҫҡаса мәғлүмәт ҡалдырып китергә тейеш. Иң матур яҙылған мәҡәлә авторын бүләк көтә. Акцияны\nБаймаҡ районы Билал мәктәбенең IV синыф уҡыусылары (етәкселәре Эльмира Ғәбдрәшитова) менән бергәләп башлап ебәрҙек. Китапхана дәресе өс өлөштән торҙо. Тәүге өлөшө «Әҙәби түңәрәк» тип аталды. Уҡыусылар менән түңәрәк тирәләй ултырып, алмашлап, башҡорт халыҡ әкиәте «Алтын тамсы» ны уҡыныҡ. Уҡып бөткәс әкиттең йөкмәткеһен һөйләнек, һорауҙарға яуаптар эҙләнек. Дәрестең икенсе өлөшөнә III синыф уҡыусылары (етәкселәре Флүрә Яруллина) саҡырылды. «Китап уҡыусы таҫмаһы» тип аталған икенсе өлөштә уҡыусылар бәйләгән төрлө төҫлө таҫмалар ярҙамында синыфтың ниндәй китаптарға өҫтөнлөк биреүҙәрен асыҡланыҡ. Йәшел — тәбиғәт, һары — хикәйә, күк — шиғыр, ҡыҙыл — әкиәт таҫмалары ине. Аҙаҡтан асыҡланыуынса, дүртенселәр «Белем таяғына» ҡыҙыл таҫмаларҙы күберәк бәйләгән булып сыҡты. Тимәк, беҙҙең дүртенселәр әкиәт уҡырға ярата. Уҡыусылар бәйләгән\nтаҫмалары буйынса китап та алдылар. Улар дәрестең өсөнсө темаһы «Үҙеңдең уҡыған китабың тураһында дуҫыңа хат яҙ» исемле хат та яҙып алып киләсәктәр. Уларҙы интернет селтәрендә ҡуйып барырға килештек. Акцияға өсөнсө синыф уҡыусылары ҡушылды. Иртәгә улар өсөн китапхана дәресе үткәреләсәк. Билал ауыл китапханаһы ойошторған, йыл аҙағына тиклем барған акциянан ситтә ҡалмағыҙ!


Рөстәм Хәмитов: «Юлдарҙа тәртип булдырһаҡ, кешеләр беҙҙе ихтирам итәсәк» // Иҡтисад | новости башинформ.рф\n9:11, 23 марта 2011 Иҡтисад\nБашҡортостан Президенты Рөстәм Хәмитов юл хәрәкәте хәүефһеҙлеге буйынса Хөкүмәт комиссияһы ултырышында БР Транспорт һәм юл хужалығы буйынса дәүләт комитеты рәйесе Ильяс Мөнировтың уҡыған докладын тәнҡитләп сыҡты. Республика башлығы чиновниктан конструктив тәҡдимдәр ишетмәгәс, уны бүлдерергә мәжбүр булды, шулай уҡ ул уҡып ишеттергән статистикаға шик белдерҙе. Был мәғлүмәткә ярашлы, 2010 йылда Башҡортостанда юлсылар ғәйебе арҡаһында йәмғеһе 240 юл-транспорт һәләкәте теркәлгән:\n— Бер нисек тә ышанмайым! Был ялған, — тип белдерҙе Рөстәм Хәмитов. – Дәүләт структураһына ҡарағанда, ғәйепте водителгә япһарыу еңелерәк икәне аңлашыла. Һеҙ ҙә, ЮХХДИ кеүек үк, юлдарҙағы хәүефһеҙлек өсөн яуап бирәһегеҙ һәм һәр авария, һәр ҡорбан өсөн яуаплыһығыҙ.\nЫсынында, БР буйынса Эске эштәр министрлығы ҡарамағындағы ЮХХДИ идаралығы мәғлүмәте буйынса, һәр дүртенсе аварияға республикала юл шарттарының насар булыуы сәбәпсе. Мәҫәлән, 2010 йылда 5163 аварияның 1200-ҙән ашыуы тап ошо сәбәп арҡаһында сыҡҡан. Юл япмаһының сифатынан тыш бында насар яҡтыртыу ҙа, билдәләнгән юл һыҙаттарының, знактарҙың булмауы, юл ситтәренең йыһазландырылмауы ла инә.\n— Мин яңы ғына булып ҡайтҡан Сауд Ғәрәбстанында юлдар төҙөлөшөнә беҙгә ҡарағанда биш тапҡырға аҙыраҡ средстволар китә, ә юлдары шәп, унан яҡшырағын бығаса бер ҡайҙа ла күргәнем булманы, — тип билдәләне БР Президенты. — Беҙҙә иһә юлдар меңәрләгән кешеләр өсөн төшөмлө урынға әйләнде!\nШуның менән бергә, республика башлығы, бар йүнәлештәрҙә лә проблемалар булыуын билдәләне. Рулгә яҡын килтерергә ярамаған кешеләргә водитель танытмаһы биргән дәүләт автоинспекцияһы эшмәкәрлеген дә, авария урынына бигерәк оҙаҡ килеүсе медиктарҙы ла, уҡыусыларына юл хәрәкәте ҡағиҙәләрен өйрәтеүгә тейешле әһәмиәт бирмәгән пелагогтарҙы ла шелтәләргә кәрәк.\n— Барыһы ла эшләй һымаҡ, ә һөҙөмтәһе – насар, — тип билдәләне республика Президенты. – Проблеманың бер өлөшө лә хәл ителмәгән.\nШул уҡ ваҡытта Рөстәм Хәмитов артабан да бергәләп эшләргә кәрәклеген билдәләне, сөнки дөйөм тырышлыҡ ярҙамында ғына бөгөн республика юлдарында барлыҡҡа килгән кире күренештәрҙе хәл итергә мөмкин.\n— Юл хәрәкәтен ойоштороу мәсьәләһе һәр беребеҙгә ҡағыла. Был шундай тема, уның өсөн ваҡытты ла, ресурстарҙы ла йәлләмәҫкә кәрәк, сөнки уның артында кеше ғүмерҙәре, кеше яҙмыштары тора. Әгәр юлдарҙа тәртип булдырһаҡ, халыҡ беҙҙе ихтирам итәсәк, — тине республика башлығы.\nТеги: БР Президенты, юл хужалығы, ЮХХДИ


Тигеҙлеккә, ихтирамға ҡоролһон » Башҡортостан гәзите\n"Башҡортостан гәзите" » Сәләмәт булайыҡ » Тигеҙлеккә, ихтирамға ҡоролһон\nТигеҙлеккә, ихтирамға ҡоролһон 14.08.2018 // Сәләмәт булайыҡ\nБыуындар бәйләнеше, атайҙар һәм балалар мөнәсәбәте тураһында элек-электән күп һөйләнелә, бәхәстәр ҡорола. Был мәсьәлә ғүмер буйына бер килеш ҡала алмай, йылдар дауамында ул төрлө үҙгәрештәргә дусар була. Бәләкәй бала өсөн атай менән әсәй – тормошта иң мөһиме. Бигерәк тә әсәй, ул – ҡояш та, йыһан да, бөтөн донъя ла. Ҙурая бара кескәй кешенең донъяға үҙ ҡарашы, күңеленә ятҡан шөғөлдәре барлыҡҡа килә, ул иреккә, үҙаллылыҡҡа ынтыла. Был – ҡотолғоһоҙ күренеш, сөнки тәбиғәт ҡанундары шулай.\n«Мин килен булып төшкәндә ҡайным менән ҡәйнәмә ҡырҡ биш йәш тә тулмағайны. Икеһе лә һау-сәләмәт, емертеп донъя көтөр саҡтары. Кейәүгә сыҡмаған бикәс, өйләнмәгән ҡәйнеш булыуға ҡарамаҫтан, улар беҙҙең бергә йәшәүебеҙҙе теләне. Байтаҡ ваҡыттан һуң башҡаланырға булғас, ҡәйнәм ҡырҡа ҡаршы төштө, әйтмәгән һүҙе ҡалманы. Шулай ҙа район үҙәгенә күсеп, йорт һалып индек, тырышып эшләнек, балалар үҫтерҙек. Бикәсем кейәүгә сығып, тыуған йортонан китте.\nТөпсөк бала – ҡәйнешем – өйләнгәс, башланды ла инде мәхшәр. Туйҙан алда уҡ ҡәйнәм үҙ сәйәсәтен ҡайырҙы: бер ҡайҙа ла китмәйһегеҙ, бергә йәшәйһегеҙ, һеҙ беҙҙе көтөргә тейешһегеҙ... Әммә йәштәр ҡалала төпләнергә ҡарар итте. Йәш кенә килендәшем ниндәй генә ҡарғауҙарға дусар булманы! Шул ыңғайы туҡмаҡтың бер башы беҙгә лә төштө. Ул хәлдәрҙән һуң егерме биш йыл үтте, ҡайным гүр эйәһе булып ҡалды. Хәҙер үҙебеҙ – олатай-өләсәй. Тик ҡәйнәм һаман талауҙан туҡтамай. “Игелекһеҙҙәр, мине ҡарамайһығыҙ, ҡартайғас, кәрәгем юҡ”, – тип һуҡрана. Шул холҡо менән тамам биҙҙерҙе. Аҙна һайын тигәндәй барып ярҙам итәбеҙ, ҡушҡан йомошон үтәйбеҙ, һорағанын алып бирәбеҙ. Тик ниңәлер балаларының үҙаллы йәшәүен ҡабул итә алмай”.\nЭйе, ҡайһы бер ата-әсә балаларының буй еткереп, башҡаланыуын ауыр кисерә. Һөҙөмтәлә быуындар араһында аңлашылмаусанлыҡтар килеп сыға. Психологтар бының бер нисә сәбәбен билдәләй.\n1. “Мин балама башҡа кәрәкмәйем”. Ошондай уй арҡаһында ололарҙың күңелен бушлыҡ биләп алыуы, уларҙың бөтөн донъяға һәм балаһына үпкә тотоуы ихтимал. Бындай кире уй-хистән ҡотолоуҙың иң яҡшы ысулы – күңелеңә ятҡан, шатлыҡ килтергән шөғөл табыу. Балаларығыҙ бәләкәй саҡта, үҙегеҙгә ваҡыт ҡалмағанда нимә тураһында хыялланғанығыҙҙы иҫкә төшөрөгөҙ. Бәлки, шул эштәргә тотонор мәл еткәндер? Ир менән ҡатын был осорҙа бер-береһенә иғтибарҙы күберәк бүлә ала, ошоғаса һирәк аралашҡан туғандар, дуҫ-иштәр менән дә бәйләнештәрҙе нығытырға була. Балдан татлы ейән-ейәнсәрҙәрегеҙ ҙә һеҙҙең ярҙамға һәм иғтибарға мохтаж.\n2. “Минең хаталарҙы ҡабатлап ҡуймаһын”. Ата-әсә ғүмер буйы балаһын төрлө хаталарҙан, бәлә-ҡазанан араларға тырыша. Был – ғәҙәти күренеш. Ҡайһы берәүҙәр тормошҡа ашмаған хыялдарының балаларында үтәлеүен теләй. Тик барыһы ла беҙ уйлағанса ғына бармай шул. Һәр кемдең донъяға үҙ ҡарашы, үҙ фекере. Теләк-маҡсаттарҙың тура килмәүе үҙ-ара мөнәсәбәтте ҡаҡшата, өлкәндәр буйһондороусы сифатында ҡабул ителә башлай.\nБыл осраҡта ни эшләргә? Иң тәүҙә баланың үҙенсә йәшәргә хоҡуғы барлығын аңларға һәм ҡабул итергә кәрәк. Бының бер ҡурҡынысы ла юҡ. Өлкәндәр, тормош тәжрибәһенән сығып, аҡыллы кәңәш, фәһемле фекер әйтә ала. Ә балаларҙың ата-әсә һүҙенә ҡолаҡ һалыуы, уларҙың күңелен ҡыймауы мөһим. Тик ахыр сиктә тормошона ҡағылышлы ҡарарҙы кеше үҙе ҡабул итергә тейеш. Бер фильм героиняһы әйткәнсә: “Ҡыҙым, минең хаталарҙы ҡабатлама, һинең үҙ хаталарың булырға тейеш”.\n3. “Балама һөйөү һәм иғтибар биреп еткермәнем”. Ысынлап та булған йә иһә уйлап сығарылған ғәйеп тойғоһо кисергән ата-әсә, хатаһын төҙәтәм тип, балаһының тормошонда өлгөрлөк күрһәтә башлай. Был тойғонан ҡотолоу өсөн ҡайһы берҙә асыҡтан-асыҡ һөйләшеү ҙә етә. Бер-берегеҙ менән аңлашҡандан һуң, үткәндәргә ишекте ябып, был һорауға ҡабат әйләнеп ҡайтмаҫҡа тырышығыҙ.\n“Тормошта ата-әсә һәм бала араһында аңлашылмаусанлыҡ тыуыуы бик ихтимал. Бындай мөнәсәбәттәрҙе ыңғай яҡҡа үҙгәртергә кәрәк. Быуындар араһындағы бәйләнеш тигеҙлеккә, бер-береңдең шәхесен хөрмәт итеүгә һәм кәрәк саҡта ярҙамға килергә әҙерлеккә ҡоролорға тейеш”, – ти билдәле психолог Вирджиния Сатир.\nКүҙ ҡараһылай күреп үҫтергән балаһының ҙур тормошҡа аяҡ баҫыуын ауыр кисергән, бының менән килешә алмаған ата-әсәгә тағы бер ҡатындың һөйләгәндәрен миҫал итеп килтергем килә.\n“Яратҡан кешемә кейәүгә сығып, һау-сәләмәт, алмалай матур өс бала таптым. Ирем менән уларҙы кеше араһында кәм-хур итмәй үҫтерҙек. Теләгәндәре алдарында булды. Яҡшы уҡыһындар, белем алһындар тип, артыҡ өй эштәренә лә ҡушманыҡ. Ҡағылмай-һуғылмай, иркәләнеп буй еткергән балаларыбыҙ тормошҡа яраҡһыҙ булып сыҡты. Бер-бер артлы үҙ донъяһын ҡорһалар ҙа, һаман беҙҙең ярҙамһыҙ йәшәй алмайҙар. Ҡыҙыбыҙға ипотекаға фатир алып бирҙек, ай һайын уныһын түләргә кәрәк. Эшкә төшөп, түләүҙе еңеләйтһен өсөн ейәнебеҙҙе көтөргә алдыҡ. Ике улыбыҙға өй һалып, бурысҡа баттыҡ, улар ҙа баш баҫып бер урында ғына эшләмәй. Үҙ шөғөлөн дә асып ҡаранылар, ҡырҙа ла йөрөп ҡайттылар, тик аҡсаларын ғына күргән юҡ. Хаҡлы ялға сыҡһам да эшләйем, сөнки ипотеканы түләргә, бурыстарҙы ҡайтарырға кәрәк. “Әсәй, шуныңса ғына биреп тор инде”, – тип аҡса кәрәккән һайын йүгерә лә киләләр. Кешеләрҙең айырым донъя көткән, ата-әсәһенә ярҙам иткән балаларына ҡарап, бәләкәстән үҙаллылыҡ, булдыҡлылыҡ кеүек сифаттарҙы ла үҫтерергә кәрәк булғанын аңлайым”.\nҮрҙә яҙғандар – миҙалдың икенсе яғы: ҡайһы берәүҙәрҙе балаһының үҙаллы тормош көтә башлауы күңел төшөнкөлөгөнә этһә, икенселәр был мәлде көтөп ала алмай. Ғөмүмән, нисә йәштә генә булһа ла, ата-әсә өсөн бала һәр саҡ сабый булып ҡала. Шулай ҙа уның инде бәләкәй түгеллеген аңларға, шәхси тормошҡа хоҡуғын ихтирам итергә кәрәк. Балалар иһә ата-әсәһенә ҡәҙер-хөрмәт күрһәтеп, олоғайған көндәрендә терәк-таяныс булырға тейеш.


Административ суд - Дания Юрист. Адвокат бөтә Онлайн\nБөтә йорт Дания\nlynhandler Линдхольмда Дания тота\n"Дания торлаҡ"беҙҙә ярҙам итә, сезгә табырға, торлаҡ-ҡуртым кооператив һәм шәхси торлаҡ йорттар өсөн һәм һатыу өсөн бөтә бөйөк британияАйырым баҫа ҡалһа, һеҙҙең өсөн плюс һәм минустары тураһында күберәк белер өсөн, йәки йорт һатып йәки ҡуртымға тапшырылған арзан эҙләй башлай өсөн, һылтанма баҫа. уң яҡта булған. Һеҙҙе эҙләп апартаменттар, вилла, бүлмәләрҙә, ятаҡтарҙа, ял йорттары һәм нигеҙе.\nҒәҙәттә, торлаҡ баҙары тураһында һөйләшергә һеҙ ҡасан, ҡайҙа мөрәжәғәт итәбеҙ һәм һеҙҙән тиҙ копенгагенда орхус үҙе тураһында уйларға кәрәк.\nӘммә был инде һәр ун дүрт көн дауамында һатып булмай. һатып алынған йортҡа бишенсе линдхольмда артыҡ түгел, ә ҙур өлөшө һәм беренсе урын. Hostrup коммуна Sommerhusområdet тирәһендәге пляждар - н билдәле бигерәк тә туранан-тура үҙебеҙгә матур пейзаждары һәм циферблат. Бынан тыш, ял йорт хужалары барыһы ла урындағы ҡәҙерле, ә төҙөлгән яңы, заманса һәм ҙур баҫым аҫтында булып, тәбиғәт өсөн был ял йорто, һәм шул уҡ ваҡытта тауышын булдырыуға күп уның. Тайпылышһыҙ үҫә барған хаҡтар торлаҡ күп өлөшө дания дүрт йылдан һуң кимәлен тағы ла юғарыраҡ кимәле, көрсөккә тиклемге 2008 йылда финанс баҙарындағы торлаҡ хаҡтары сөнки подскакивать ҡыуылған булған. Әлегә тиклем ҡайһы бер райондарҙа тарифтар, ул шул уҡ кимәлдә ҡайта алмайым - әйтә, был өлкәгә ҡағылған, Зеландия, Борнхольм Утрауын. Элек, ҡалала торлаҡ хаҡы араһында айырма бик ҙур баһа бирелде. Майҙанда буласаҡ, унда бер нисә миллион доллар йорттарҙа иң ҡиммәт хаҡы өсөн Tyco Электроника, улар күберәк булырға тейеш түгел, hundredetusind ҡарағанда бер нисә торлағы өсөн. Һай, был урын тураһында ғына түгел, ә бер-береһенән ныҡ үҙгәреү тенденцияһын - фатирына үтеп бара вилла тиклем күп булһа, өлкән бала була.\nБрокер в Оденста һатып алырға ла етмәй.\nЮғары оденста менән бара ул йортон һата, хаҡтарҙың ғына артыуы.\nШуға күрә, әгәр һеҙ Оденста ҡараусы булып күскәс, тип хәҙер, сездә бар, кем мөрәжәғәт итә. Хаҡ, ниһайәт, хаҡтыр, иң тәүҙә менән сағыштырғанда, финанс кризис һәм күп торлаҡ һатып алырға әҙер.\nбашҡа райондарҙа кисерә\nАйырмаһы ҙур булған илдәрҙән беҙгә өсөн беҙгә күп аҡса эшләргә мөмкин квадрат метр. Һеҙ аласаһы һеҙҙең алыҫ түгел утрау өсөн хаҡ шул уҡ ҡала килә. лолланна бындай ҙур вилла, сан-антонио.\nШуға күрә был өҫтөнлөк алалар, ғаилә ни өсөн күсеү мөмкинлеген ҡарарға көньяҡҡа килгәс, урынды күп ала, шуға күрә һеҙҙең өсөн, алыҫ резвиться.\nБыл ҡәҙерле булған өсөн, копенгагенда студенты, еңел баҫып ала. 000sek. Һәр студенттар күп килә. Копенгагенда drømmestudiet йылдарҙа, эҙләй башлай һәм торлаҡ - әммә торлаҡ хаҡын тулыһынса һауа торошона студенттар вожатый ҙур етешһеҙлеге. Хәҙер күрһәтәм. udersøgelse, 16kvm номер хаҡы уртаса 4. буйында урынлашҡан.\nТорлаҡ кооперативы копенгагенда һорау бик юғары, һәм был яһай, тип күп кенә урап брокер мөмкин, улар ҡасан һатып кооператив.\nБыл, ысынлап та, шулай, тип кенә процесын алдан һатып алыу, һатыу һәм һатып аҡса шунда трибуна аҫтында interreseret өҫтәл яғына ҡасан тәҡдим итә, һатып өсөн тағы ла күберәк эшләп килә.\nАвгуст күскән саҡта, әлбиттә, был тәҡдимдән фатир-был яҙмаларҙа - ҡуйғандар күберәк булды.\nһуңғы дүрт йыл эсендә был.\n662 өсөн һатып.\nБыл мөмкин булыу сәбәпле, йорттағы, бигерәк тә ҙур. ҡала һәм орхус копенгагенда - баҫып кимәлдә булһа, эшләү, уларҙың торлаҡ һатып алыуға аҙ. Ул торлаҡ һатып яй алып барыла, һәм, ярашлы рәүештә, яҡынса 1. йөҙ күберәк торлаҡ баҙарында ҡарағанда, йыл элек.\nОло Роскилле алып эшләй.\nтел һәм шәхси торлаҡ-коммуналь хужалығы ассоциацияһы ejendomsudvikler Зеландия яңы проект башлай, уларға яңы мөмкинлек бирә.\nроскилле йөҙҙән ашыу йорт төҙөләсәк.\nШулай уҡ магазин һәм супермаркет күп.\nпоместье була. Befolkningstilslutning күпкә арта роскилле кисереп, яңы уйынсылар менән тәьмин итә ала һәм был һәйбәт булыр, хәҙер бөтә йорт проекты өсөн.\nХеҙмәт бәхәстәре, ирекле энциклопедия\n2019 йылдың март айы, ашау-эсеүҙән һәм беҙ акцент яһай Забастовка формаһы араһында иң билдәлеһе Хеҙмәт бәхәстәре, ғәҙәттә, эш хаҡы тураһында бәхәс тыуҙыраЛәкин конфликт мөмкин була ала, мәҫәлән, хеҙмәт һаҡлауға боҙоу, йәки башҡа эштәренә ҡыҫылыуына ҡаршы протест һөйләшеү профессиональ коллектив менән бәйле була (ф үткән. дания баш парламент) Был дәғүәләр мөмкин булғандан башҡа һис бер нәмәне сәнәғәт, бынан забастовка, мәҫәлән, осрашыуға профессиональ һәм ғәмәлгә кеүек"эштәр буйынса ҡағиҙәләр"һәм блокада. Хәрәкәт хеҙмәткәрҙәре яуап итеп, эш биреүселәрҙең хеҙмәткәрҙәргә ҡарата локаут ашырырға мөмкин.\nБиометрический мәғлүмәттәрҙе индерергә, әгәр һеҙҙең паспорт гренландия һәм фарер утрауҙары. Бының урынына, кеше һүрәтен күрһәтеү һәм теркәү ғариза ҡултамға менән карточкалар составындаШулай уҡ сит ил кешеләренең исемдәре һәм даталары күрһәтелгән, шулай яҙырға тейеш булып тыуған һәм идентификаторы йә-резидент картаһының номеры, әгәр сездә бар был. Tredjelandstatsborger булһа, эшкә рөхсәт тураһында үтенес Дания ғына түгел, ә паспорт, биометрический яҙыу мәғлүмәт булырға тейеш түгел.\nБыл һүрәттәрен күрһәтеү һәм теркәү ғариза ҡултамға менән кеше урынына карточкалар составында.\nШулай уҡ сит ил кешеләренең исемдәре һәм даталары күрһәтелгән, шулай яҙырға тейеш булып тыуған һәм идентификаторы йә-резидент картаһының номеры, һуңғы әгәр был. Tredjelandstatsborger булһа, эшкә рөхсәт тураһында үтенес генә Дания-ҡабырға һыҙығы, биометрия теркәлгән булырға тейеш түгел. Был составты урынына заявкалар карточкалар һүрәт һәм кешенең ҡултамғаһы менән таныштырҙы. Шулай уҡ сит ил кешеләренең исемдәре һәм даталары күрһәтелгән, шулай яҙырға тейеш булып тыуған һәм идентификаторы йә-резидент картаһының номеры, һуңғы әгәр был. Заявитель уның бармаҡ эҙҙәре алына була яҙып, бармаҡ эҙҙәре түгел, сөнки физик сәбәптәр буйынса бирә ала.\nБеҙгә бөгөн онлайн акттарын теркәү тәртибе$ 2. 295\nIo no fomba hahazoana ny volavolan-dalàna - ny Fiantohana ara-pahasalamana 'danmark'


Ҡариҙелдең ҡара урмандары йәки тәбиғәткә вәхшиҙәрсә ҡараш\nТөбәк халҡы ҡуртымға алынған урман участкаларында тәртипһеҙлеккә зарлана. Эшлекле ағас сығарыла, ҡалдыҡтар таҙартылмай.\nРафаэль Бикбулатов тәбиғәтә ғашиҡ кеше. Яңыраҡ ул шау-шаулы ҡаланы ауылға алмаштырған. Ҡариҙел районы Сиҙәш ауылынан йорт һатып алған. Әммә урманға сыҡҡан һайын кәйефем ҡырыла, тәбиғәт байлығын вәхшиҙәрсә талауға әсенәм тип зарлана егет.\nЭлек һуйыр уйнаған аҡланды сытыр баҫҡан, ҡондоҙ быуаларына ағас ҡалдыҡтарын этеп төшөргәндәр. Урманды ҡуртымға алыусылар, биләмәләр өсөн бөтөнләй яуаплылыҡ тоймай тип зарлана халыҡ. Эшлекле ылыҫлы ағастар сығарыла. Япраҡлы урман сүп-сараға әйләнә.\nҠырҡылған ағастар был аҡланда ике йыл самаһы ята тип билдәләй егерҙар. Ҡайын, йүкә, уҫаҡ олондары күптән инде серей башлаған. Урман ҡырҡыусыларға улар хәҙер бөтөнләй кәрәкмәй.\nУрманды ҡуртымға алыусыларҙан урындағы халыҡ та зарар күрә. Бесәнлектәр тәләфләнә, һунар биләмәләренән йәнлек ҡаса. Әммә эшҡыуарҙар менән бәхәсләшмәүҙе хуп күрә улар. Төбәктә төп эш биреүселәр тап урман сәнәғәтселәре.\nТөбәктә урман биләмәләрен ҡуртымға алыусы ойошмаларҙың береһе - Ҡариҙел урман сәнәғәтселәре берлеге. Уның ағзаһы, шәхси эшҡыуар Азат Карамов менән осрашыу форсатын таптыҡ. Ул беҙгә үҙе ҡуртымға алған биләмәләргә яуаплы ҡарауы тураһында бәйән итте. Диләнкә таҙартыла, ҡырҡылған урман яңыртыла тине эшҡыуар.\nЕгерь Виталий Черепанов Ҡариҙел һунарсылыҡ биләмәләре өсөн яуаплы. Урманды тәләфләү хайуандар донъяһына ҙур зарар килтерә тип билдәләй ул. Яңыраҡ егерь йәнлектәр өсөн шишмә ҡаҙҙырған. Әммә береһе уның үҙәнен ағас ҡалдыҡтары менән бысратҡан.\nЗаконға ярашлы, урман биләмәһен ҡуртымға алыусы уның өсөн тулы яуаплылыҡ тойорға тейеш. Әммә Ҡариҙел районында сәнәғәтселәрҙең байтаҡ өлөшө был төшөнсәнең мәғәнәһен тәбиғәттән табыш алыуҙа ғына күрә. Урман һаҡсылары фекеренсә, килем артынан ҡыуып тыуған төйәгебеҙҙең байлығын күрәләтә тәләфләү киләсәк быуын тамырҙарына балта менән сабыуға тиң.


Һөнәр һайлау һәр бер йәш кеше өсөн мөһим аҙымдарҙың бере һе икәнлеге бер кемгә лә сер түгел. Яратҡан һөнәрен үҙләш тереп, эшенән ҡыуаныс һәм ҡәнәғәтләнеү табыу үҙе бер бәхе ттер ул, моғайын. Тик бына бөгөнгө юғары уҡыу йорттары араһында тап "һинең " уҡыу йортон нисек һайлап алырға икән "Независимая газета" был хаҡта ошондай фекерҙә: бөгөн илебеҙҙә ридик беле м биреүсе 314 дәүләт һәм 417 дәүләт ҡарамағында булмаған юғары уҡыу йорттары иҫәпләнә. Әлбиттә, был тиклем уҡыу йо рттарының һәр береһен юғары класлы уҡытыусылар менән тәь мин итеү киҫкен мәсьәләләрҙең береһе. Бынан тыш уҡытыусы лар өсөн аттестацияны уҡытыу-методик советы үткәрә. Дәүл әт ҡарамағында булмаған 417 вуздың 275-дә был аттестация ны үтеү тураһында танҡлығы юҡ. Шуға ла һуңғы арала иң пре стиж иҫәпләнгән юрист һөнәре эйәләре саманан тыш күп бу лһа ла, улар араһында төплө белгестәр юҡ тип иҫәпләнә.\nЫсынлап та, һан артынан ҡыуған саҡта ниндәй сифат булһын инде. Ә бит юғары уҡыу йорттарынан тыш юрист, экономист һөнәрҙәренә уҡытҡан урта махсус белем биреүселәр ҙә бар. Шуға бөгөн мәктәпте тамамлаусы һәр бер егет-ҡыҙға һөнәр һ айлауға бик етди ҡарарға кәрәк. Ә ниндәй белгестәр һорау\nменән ҡулланасаҡ һуң. Ошо уҡ баҫма киләсәктә ҡунаҡхана һәм туризм тармағына менеджерҙар талап ителеүе көн кеүек асыҡ тип кәңәш итә. Ә бына беҙҙең республикала тиҙҙән экология тармағына ҡара ған һөнәрҙәр кәрәк буласаҡ. Тәбиғәт менән беҙ нәмә теләне к, шуны ҡыйраттыҡ. Хәҙер килем үҙебеҙҙең яуапһыҙлыҡ өсөн яуап тотор ваҡыт етте.Шуға ла буласаҡ студенттарға ғәҙә ти булмаған һөнәр эйәһе булыу заман талаптарына тулыһынса тап киләсәк.


Ғафури районының Ҡотлоғужа ауылында «Һаумыһығыҙ, ауылдаштар!» байрамы үтте // Йәмғиәт | новости башинформ.рф\nҒафури районының Ҡотлоғужа ауылында «Һаумыһығыҙ, ауылдаштар!» байрамы үтте\n13:05, 19 августа 2013 Йәмғиәт\nҒафури районының Ҡотлоғужа ауылында «Һаумыһығыҙ, ауылдаштар!» байрамы үтте.\nСараға ауыл халҡы яҡшы әҙерләнгән: йорттарын, ихаталарын, ауыл биләмәһен төҙөкләндергән. Ауыл хакимиәте башлығы Юнир Әхмәров һәм ауыл старостаһы Рәүис Халиков ауылды төҙөкләндереүҙә әүҙем ҡатнашҡан кешеләргә, шулай уҡ байрамды ойоштороуҙа ярҙам күрһәткән ауылдаштарына рәхмәт һүҙҙәрен еткерҙе.\nБайрамға Башҡортостандың һәм Рәсәйҙең төрлө төбәктәренән яҡташтар йыйылды. Урындағы халыҡ ҡунаҡтарҙы байрам өҫтәлдәре менән ҡаршы алды, улар өсөн халыҡ ижады тауарҙары күргәҙмәһе ойошторолдо. Сара сиктәрендә иң яҡшы ихатаға, иң яҡшы йортҡа, шулай уҡ иң яҡшы хужаға бәйгеләр үткәрелде. Еңеүселәр дипломдар һәм бүләктәр менән тәбрикләнде.\nБайрам ҡунаҡтары өсөн матур концет ойошторолдо. Афғанстан һәм Чечнялағы хәрби хәрәкәттәр ветерандарына «Яугир-интернационалист» һәм «Кавказдағы хәрби хәрәкәттәрҙә ҡатнашыусы» миҙалдары тапшырылды.


Дәүләт-конфессия мѳнәсәбәте һорауҙары ҡаралды » "Урал" гәзите\nҮткән аҙнала хакимиәт йортонда дәүләт-конфессия мѳнәсәбәте һорауҙары буйынса комиссия ултырышы булды. Унда комиссия ағзалары, ойошма етәкселәре, ауыл хакимиәте башлыҡтары һәм дин әһелдәре ҡатнашты.\nХакимиәт башлығының беренсе урынбаҫары Илгиз Теләүбаев йыйылышты асып, комиссия ағзалары менән таныштырҙы һәм дәүләт менән дини ойошмалар араһындағы мөнәсәбәт мәсьәләһен күтәрҙе. “Жәмиғ” мәсетенең имам хатибы Исмәғил хәҙрәткә һүҙ бирелде. Ул тәүҙә район-ҡала буйынса дини эшмәкәрлеккә күҙәтеү яһаны. Милләт-ара нигеҙҙәге низағтарға юл ҡуймаҫҡа, экстремистарҙан һаҡ булырға өндәне. Шулай уҡ ауыл мәсеттәрендә имамдар етешмәүен, күп кенә мәсеттәрҙең документ нигеҙендә теркәлмәгәнлеген әйтте.\nДин әһелдәренең эш һүлпәнлеге, районда 30-ҙан ашыу мәсет эшләүенә ҡарамаҫтан, ултырышҡа имамдарҙың бик аҙ килеүенең сәбәбен асыҡларға тырыштылар. Район буйынса дини ойошмаларҙың етәксеһе Исмәғил хәҙрәт: "Имамдар эш хаҡы алмай, бөтә ергә лә үҙ иҫәптәренә йөрөргә тура килә. Шуға күрә беҙ уларҙан йыйылышҡа, мотлаҡ рәүештә, килеүҙе лә талап итә алмайбыҙ, " - тигән яуап ҡайтарҙы.\nҠала-район буйынса ни бары 9 дини ойошма ғына теркәлгән, ә ҡалғандары ни сәбәптәндер ошо көнгәсә теркәлмәгән. Был йәһәттән эш насар тора. Дин әһелдәре берҙәм түгел. Дини конфессиялар вәкилдәренең ҡала-район һәм урындағы хакимиәт менән берлектә, кәңәшләшеп эшләгәндә был өлкәләге мәсьәләләрҙе хәл итеү күпкә еңелләшәсәк, әлбиттә. Асы, Инйәр ауылы хәкимиәте башлыҡтары документ юллау буйынса фекер уртаҡлашып, хакимиәт менән берлектә эшләү кәрәклеген белдерҙе. Әлеге ваҡытта дини йорттар төҙөргә теләүселәр алдында документ юллау, йәғни төҙөлөшкә рөхсәт алыу һәм уны законға ярашлы теркәү оло ҡаршылыҡҡа әйләнә, сѳнки муллалар, имамдар ҡайҙа мѳрәжәғәт итергә белмәй. Документтар ҙа дѳрѳҫ тѳҙѳлмәй икән. Ошо проблеманы булдырмау сараһын күреү өсөн нисек итеп документтарҙы дөрөҫ юллау ысулдарын аңлатып үттеләр.\nУлтырыштың икенсе яртыһында дини йорттар төҙөүгә рөхсәт һоралған ғаризалар ҡаралды. Инйәр биләмәһендә сиркәү төҙөү буйынса ғариза ҡәнәғәтләндерелде. Ә инде Ботай ауылында мәсет төҙөргә ер бүлеүҙе һорап яҙылған ғаризаның документ нигеҙендә тѳҙѳлмәүе арҡаһында, ер биреүҙе ҡарау кисектереп торолдо. Артабан, ҡаланың яңы мосолман зыяраты янында тѳҙѳлгән намаҙ йорто ерен законлаштырыу буйынса яҙылған ғариза ҡаралды. Ул йорт имам хатиптың тырышлығы менән 2010 йылда төҙөлә. Әммә ниндәйҙер сәбәптәр менән ваҡытында теркәлмәй. Шуға күрә, был һорау буйынса әлегә аныҡ ҡына ҡарарға килә алманылар. Әммә киләсәктә мәсьәләне хәл итергә тырышырбыҙ, сөнки ул халыҡ өсөн кәрәк һәм бындай намаҙ йорттары эшләргә тейеш тигән фекер әйтелде. Барлыҡ дин йорттары һәм уларға бирелгән ер юридик яҡтан теркәлгән булырға тейеш. Ошонан сығып, нисек итеп законлаштырыу һорауҙары аңлатылды. Ғөмүмән, ошондай проблемалар килеп сыҡмаһын өсөн һәр кем белгестәр, юристар менән кәңәшләшергә тейеш. Ай һайын муниципаль район хакимиәтенең юрисы халыҡҡа бушлай консультация биреүҙе ойоштора. Был юлы ул 22 ноябрҙә үтәсәк. Гәзиттә был турала алдан хәбәр ителәсәк. Теләүселәр рәхим итегеҙ.


Владимир Путин Япония етәкселегенә рәхмәт белдерҙе\n4 Июль 2019, 09:04\nВладимир Путин Япония етәкселегенә рәхмәт белдерҙе Рәсәй Президенты Япония Премьер-министры Синдзо Абэ менән осрашты. Владимир Путин Япония Премьер-министрын “Ҙур егерме” саммитын уңышлы үткәреү менән ҡотланы, рәхмәт белдерҙе. Осрашыу барышында етәкселәр бер нисә документҡа ҡул ҡуйҙы, шулай уҡ матбуғат конференцияһы үткәрҙе. #ВладимирПутин\nРәсәй Президенты Япония Премьер-министры Синдзо Абэ менән осрашты.\nВладимир Путин Япония Премьер-министрын “Ҙур егерме” саммитын уңышлы үткәреү менән ҡотланы, рәхмәт белдерҙе.\nОсрашыу барышында етәкселәр бер нисә документҡа ҡул ҡуйҙы, шулай уҡ матбуғат конференцияһы үткәрҙе.\nСиндзо Абэ Япония менән Рәсәй араһында барлыҡ өлкәләр буйынса хеҙмәттәшлектең нығына барғанын билдәләне, артабан тағы ла яҡшырыр тигән ышаныс белдерҙе.\nВладимир Путин “Ҙур егерме” саммитының ҙур эш булыуын, уны уҙғарыу өсөн ҙур тырышлыҡ талап ителеүен, ошо йәһәттән Япония етәкселегенең юғары хеҙмәт һөҙөмтәһен билдәләне.\n“Осака ҡалаһында төҙөлгән килешеүҙәр үҙ-ара бәйләнеште тағы ла нығытасаҡ. Саммитты юғары кимәлдә үткәргәнегеҙ өсөн рәхмәт”, – тине Рәсәй Президенты.


Рәссамдарға үҙ эштәрен Аксаков йорт-музейына ҡуйыу - улар өсөн ҙур хөрмәт. Боронғо архитектура ҡоролмаһы үҙенә ярашлы - классик, тикшерелгән, элитар эштәр ҡуйыуҙы ла талап итә. Йорттоң эске биҙәлеш гармонияһын һәм стилен боҙмаһын өсөн. Евгений Винокуров менән Рәмил Миһрановтың картиналары тап шундайҙарҙан. Ошо көндәрҙә был рәссамдарҙың күргәҙмәһе Аксаков йорт-музейында асылды.\nИке авторҙы дуҫлыҡ ҡына түгел, ә былтырҙан алып ижад итеү өсөн бер үк тема ла берләштерә. Өфөнөң был рәссамдары "АРТ- Тобольск-2007" III Халыҡ-ара фестиваль-пленэрында ҡатнашты. Был сәфәр һөҙөмтәләре тураһында рәссамдарҙың эштәре генә түгел, оҫталар үҙҙәре лә һөйләй.\n- Тобольскиға барып ҡайтыуым менән мин Евгений Александровичҡа бурыслымын. Был фестивалдә ҡатнашырға ул миңә тәҡдим итте. Әлбиттә, мин риза булдым. Йыйыныу күп ваҡытты алманы, һәм Себерҙең боронғо баш ҡалаһына беҙ икәүләп машина менән юлға сыҡтыҡ.\n- Тобольскиға Рәсәйҙән һәм сит илдәрҙән 20-нән ашыу рәссам килгәйне. Нижневартовскиҙан һәм Ҡурғандан, Ханты- Мансийскиҙан һәм Новосибирскиҙан, Мытищиҙан һәм Төмәндән рәссамдар һәм графиктар менән бергә иңгә-иң терәшеп эшләнек. Хатта Польшанан да ҡунаҡ булды. Тобольскиҙа бөтәһе өс аҙнаға яҡын булдыҡ.\n- Фестиваль-пленэр рәссамдарҙың асыҡ һауала эшләүен күҙ уңында тотҡайнымы?\n- Эйе. Шулай ҙа арт-проектта ҡатнашыусылар өсөн ҡаланың иҫке өлөшөндә, тау аҫтында оҫтаханалар ҙа ҡаралғайны. Студия урынлашҡан кирбес йорттоң ҙур тәҙрәләренән Раштыуа сиркәүе күренеп тора ине. Тобольск - ул бик күп матур сиркәүҙәр, монастырҙар һәм мәсеттәр менән ҡала, ҡаланың аҙ ҡатлы йорттары өҫтөнән улар айырылып күренеп тора. Бынан тыш, түбәнге ҡаланың һәр нөктәһенән Кремль яҡшы күренә.\n- Беҙ сиркәү тантанаһы - Тәреләр күтәреп йөрөүгә һәм зәп- зәңгәр аяҙ күккә йөҙ аҡ күгәрсенде осороу кеүек онотолмаҫлыҡ мәлгә шаһит булдыҡ. Күгәрсендәр шунда уҡ төрлө яҡҡа осоп китте, тик берәүһе генә тороп ҡалды. Өйөрөлөп бер аҙ осҡас, күгәрсен концерт барған сәхнәгә килеп ултырҙы. Ниндәй генә музыка яңғырамаһын, ул башҡаса осоп китмәне, башҡарыусылар араһында ғорур атлап йөрөнө. Мин быны юғарынан билдә булараҡ ҡабул иттем.\nӨфөләге күргәҙмәлә Винокуров был боронғо рус ҡалаһында ҡасандыр "Конек-Горбунок"тың авторы Петр Ершов йәшәүе йоғонтоһо аҫтында яҙылған картиналарын ҡуйған. Шуға күрә лә "Балыҡ-кит", "Ҡайын тауыҡ", "Алма ат" һүрәттәре, "Тобольск ғибәҙәтханалары" триптихы шул тиклем матур китап иллюстрацияларына оҡшаған. Бәлки, шуға күрәлер ҙә уның картиналары яҡты, иғтибарҙы үҙенә йәлеп итә.\nӘ рәссам Рәмил Ғимрановты, мәҫәлән, Тобольскиҙа Пушкин урамындағы иҫке мәсеттең Крестовоздвиженский сиркәүе менән күрше булыуы ҡыҙыҡһындырған. Абрам йылғаһы аша күперҙән береһе - ай урағы, икенсеһе тәре менән ике манара ла яҡшы күренә, ти Рәмил. "1754 йылғы Михайло-Архангел сиркәүе", "Ҡыңғырау тауышы", "ХIХ быуат мәсете" һәм тәьҫирләндерерлек "Ямғырҙан һуң" картинаһы тамашасыларҙы Тобольск халҡының толерантлығына ышандыра.\n- Тобольскиҙа тарихи архитектура ҡомартҡыларына ҙур иғтибар бирелә - уларҙы реконструкциялауға бюджеттан аҡса бүленә. Әммә ҡала халҡының тормошон яҡшыртаһы бар әле. Был проблема "Һүнә барыусы ҡала" һәм "Ҡыйыш ҡапҡалар" картиналарында сағылыш тапҡан.\n- Автобуста беҙ күп кешеләрҙең башҡорт һәм татар телендә һөйләшеүен ишетеп хайран ҡалдыҡ. Баҡһаң, Тобольскиҙа тотош бер диаспоралар икән. Шуға күрә ҡайһы берҙә бер ергә лә китмәгәнбеҙ кеүек тойолдо. Һуңыраҡ "Тобольск мотивтары" күргәҙмәһенә Рәмилдең "Эҫем йылғаһы өҫтөндә", "Инйәр", "Бала саҡ ауылы", "Шихан" кеүек Башҡортостан тәбиғәтенә арналған эштәрен дә ҡуйыу идеяһы тыуҙы.\n- Тағы ла Тобольскиға барырға уйлайһығыҙмы?\n- Мотлаҡ. Яҙ булырмы был, әллә көҙмө, быныһы мөһим түгел. Әммә боронғо ҡала беҙҙе саҡыра.


Бейеү - уның булмышы\n18 Октябрь 2018, 19:35\nБейеүсенең итәгенә Алма биҙәге төшкән. Бейеүсегә һүҙ әйтмәгеҙ, Яңы бейергә төшкән, тип йырлайҙар. Шығай ауылы ҡыҙы, “Башҡортостандың атҡаҙанған артисы” исеменә эйә Фирүзә Фәтих ҡыҙы МӨЛӨКӨВАның (Нуритдинова) тәү тапҡыр сәхнәне иңләп бейегән мәлдәрен иҫкә төшөрөүен үтендем:\n- Дүрт йәшемдән бейейем тиһәм, һис кенә лә хата булмаҫ. Бер туған ағайым Фәиз “Төш, һылыуым, ҡурай тартам, тыпырҙатып баҫ” йырын йырлап торҙо, ә мин Сәлимә Татлыбаева минең өсөн һалған бейеүҙе башҡарҙым. Шулай итеп ауыл сәхнәһендә бейей башланым. Йәй көндәре клуб директоры Гөлниса Үҙәнбаеваның беҙҙе йәйләүҙәргә концерт ҡуйырға алып йөрөүе үҙе бер матур иҫтәлек булып күңелдәрҙә һаҡлана.\n► Бейеү иленә һине кем алып килде тип иҫәпләйһең?\n- Миңә бейеүгә юлды өс туған апайым Сәлимә Нәғим ҡыҙы Татлыбаева ярҙы. Ул заманында “Ләйсән” исемле ҙур бейеү түңәрәген етәкләне. Уҡыу менән бер рәттән ошо коллективта шөғөлләндем. Ҡайҙа ғына сығыш яһаһаҡ та, һәр ваҡыт дәртләнеп, янып бейенем. Конкурстарҙа призлы урын алмай ҡайтҡаныбыҙ булманы. Ансамблде икенсе өйөм кеүек яҡын күрә инем.\n► Бала саҡта кемдер уҡытыусы, табип, йәки космонавт булырға хыяллана. Бейеүсе булып китеү һинең бала саҡ хыялы инеме?\n- Эйе. Ә бына әсәйем шәфҡәт туташы булыуымды теләй ине. Шулай ҙа, IX класты тамамлағас, үҙемде һынап ҡарау йәһәтенән, Учалы сәнғәт колледжының бейеү бүлегенә һынау тотоп ҡарарға булдым. Конкурстың ҙур булыуы бер аҙ ҡурҡытһа ла, мин барыһын да уңышлы үтеп, уҡырға индем. Шунан башланды ла инде бейеү донъяһына башкөллө сумып бейей башлауым. Концерттар, сығыштар, гастролдәр... Былар менән бер рәттән көндәлек күнекмәләр: халыҡ классикаһы, сольфеджио, шәхси күнекмә, бейеү ҡуйыуҙар менән шөғөлләнергә лә, “Ҡойон” ансамблендә бейергә лә өлгөрҙөм. Икенсе курста уҡығанда Учалы филармонияһына эшкә урынлаштым. Ундағы сығыштарҙан башым әйләнә ине.\n► Белеүемсә, әлеге ваҡытта Учалы филармонияһының “Уралтау” бейеү ансамблендә балетмейстер-репетитор булып эшләйһең? Эшең тураһында һөйләп кит әле...\n- Филармонияла эшләүемә 17 йыл инде. Был эш ҙур яуаплылыҡ талап итә. Тамашасының сәхнәлә нимә күреүе - ул тап ансамбль репетиторының хеҙмәте. Бейеүсенең бейеү оҫталығын үҫтереү өҫтөндә эшләүе, хәрәкәттәрен шымартыуы юғары кимәлдә сығыш яһауға булышлыҡ итә. Коллективыбыҙ дуҫ, татыу, йәш һәм берҙәм. Мин уларҙың барыһына ла рәхмәтлемен, аңлауҙары, тырышлыҡтары өсөн хөрмәт итәм.\n► Филармония менән ниндәй илдәрҙә гастролдә булдың?\n- Греция, Испания, Франция, Тѳркиә сәхнәләрендә сығыш яһау бәхете тейҙе. Миңә Эйфель башняһын, Елисей яландарын, Римды, Иф замкын күрергә яҙҙы.\n► Балаларығыҙ ҙа бейеү менән ҡыҙыҡһынамы?\n- 13 йәшлек Урал улым элегерәк бейеү түңәрәгенә йөрөй ине, хәҙер баскетбол менән шөғөлләнә. 10 йәшлек Азалия ҡыҙым 4 йәшенән алып бейей. Әле “Уралтау” ансамбленә йөрөй.\n► Әңгәмәң өсөн ҙур рәхмәт!\nӘйткәндәй, Фирүзә Фәтих ҡыҙы мәҙәниәт өлкәһендә күп йылдар намыҫлы эшләгәне өсөн Башҡортостан Республикаһы Мәҙәниәт министрлығының Почет грамотаһы, бынан тыш Силәбе дәүләт педагогия университетының, Учалы балалар ижады йортоноң, ижад йортоноң, “Горняк” боҙ аренаһының, Йәштәр сәйәсәте, спорт һәм туризм комитетының, Миәс ҡала округының, Өфө ҡала хакимиәтенең, Силәбе Мәҙәниәт министрлығының, Учалы муниципаль район Советы һәм хакимиәтенең күп һанлы Грамоталары, Маҡтау ҡағыҙҙары, Рәхмәт хаттары менән бүләкләнгән. Концерттар, тантаналы саралар алып бара. Учалы районында бейеүселәр араһында тәүгеләрҙән булып ул үҙенең концертын үткәргән. Боронғо аҡыл эйәһе, Ҡытай философы Конфуций: «Үҙеңдең күңелеңә яҡын эште һайла һәм һиңә үҙ ғүмереңдә бер генә көн дә эшләргә кәрәкмәҫ», тигән. Үҙ булмышына тап килгән һөнәргә эйә, сәхнәләрҙә күбәләк тә булып өйөрөлгән, осҡон да булып балҡыған, сығыштарынан «аһ» итерлек Фирүзә Мөлөкова үҙ ғүмерендә тик күңеленә ятҡан эш менән генә шөғөлләнә.


Ишембайҙағы 15 йәшлек үҫмерҙең үлеме буйынса ҡала хакимиәте башлығы урынбаҫарына ҡарата хөкөм ҡарары сығарылған\nХәтерегеҙгә төшөрәбеҙ, 2015 йылда Ишембайҙағы Үҙәк паркта бәүелсәктән осоп төшкән Аделина Халиҡованың ғүмере дауаханала өҙөлә. Асыҡланыуынса, бындай төр аттракциондар етештереү 1960 йылда уҡ туҡтатылған. Уның техник торошо хәүефһеҙлек талаптарына яуап бирмәгән.\nАвария хәлендәге бәүелсәкте ваҡытында һүтмәгән өсөн Ишембай районы хакимиәте башлығы урынбаҫары Виктор Янкинға ҡарата «Енәйәт кодексы»ның 293-сө статьяһының икенсе өлөшө буйынса хөкөм ҡарары үҙ көсөнә ингән. Суд ҡарары буйынса, ул ике йылға һынау осоро менән шартлы рәүештә өс йылға иркенән мәхрүм ителә. Осраҡ буйынса шулай уҡ Ишембай үҙәк район дауаханаһының хирургия бүлеге мөдире Владимир Кауновҡа «Енәйәт кодексы»ның 109-сы статьяһына ярашлы, енәйәт язаһы ғәмәлгә инде.


“Һөй, мосолман, байрамыңды!..” » Башҡортостан гәзите | Газета Башкортостан на башкирском языке\nБашҡортостан гәзите » Иман » “Һөй, мосолман, байрамыңды!..”\n“Һөй, мосолман, байрамыңды!..” 16.08.2018 // Иман\nҺөйөнөгөҙ, дуҫҡайҙарым! Байрам бөгөн, Ҡорбан бөгөн; Һәр мосолман ҡәлбенә байрам ҡошо ҡунған бөгөн.\nҺайрай ул ҡош: “Аллаһ әкбәр, Аллаһ әкбәр!” – тип ҡуя.\n“Һөй, мосолман, байрамыңды –\nАллаһ яҡлар!” – тип ҡуя, –\nтип яҙа даһи Шәйехзада Бабич үҙенең “Ғәйет Ҡорбан” шиғырында. Йөрәктәргә байрам ҡошо ҡундырған бөйөк мәл быйыл 21 авгусҡа тура килә. Ғәйет өс көн дауам итә.\n“Ҡорбан” һүҙе яҡын булыу тигән төшөнсәне бирә. Йәғни Аллаһ Тәғәләнең рәхмәтенән алыҫ тормау, уға өлгәшергә ынтылыу. Ҡорбан салыуҙың тарихы бик тәрәндә ята. Мәғлүм ки, был ғәмәлде иң беренсе атабыҙ Әҙәм ғәләйһис-сәләмдең улдары Ҡабил менән Һабил атҡара. Тәүгеһе эште бар күңелен биреп, тырышып башҡарғанлыҡтан, ҡорбаны ҡабул була. Ихласлыҡ һалмаған Һабилдыҡы иһә киреһенсә килеп сыға.\nҠорбан салыу Ибраһим ғәләйһис-сәләм йәшәгән осорға ла килеп тоташа. “Әгәр ҙә ки Аллаһ Тәғәлә миңә малай бүләк итһә, был баламды ҡорбан итеп салырмын”, – тип нәҙер әйтә пәйғәмбәр. Йылдар үткәс, улы Исмәғил донъяға килә. Ир бала атаһы менән бергә йөрөрлөк йәшкә еткәс, Аллаһ Тәғәлә Ибраһим ғәләйһис-сәләмдең төшөнә инеп, өс мәртәбә нәҙерен иҫенә төшөрә. Пәйғәмбәр улын ҡорбан итеп салыу өсөн әле халыҡ хаж ҡылған Минаға алып бара. “Эй, улым, – ти. – Мин Аллаһ Тәғәләнең бойороғон үтәйем, һине ҡорбан итеп салырға тейешмен”. Исмәғил атаһына ҡаршы килмәй. “Аллаһтың бойороғон үтә”, – ти. Ләкин уны ҡорбан итеп салам тигәндә, бысаҡ үтмәй ҙә ҡуя. Шул саҡ Аллаһ Тәғәлә күктән ҡуй тәкәһен ебәрә. Ошо мал ҡорбан итеп салына. Әл-хәмдү лил-ләһ, был ғибәҙәт дауам итә.\nҠорбандың бер нисә төрө бар. Мәҫәлән, важиб тип аталғаны ғәйет мәлендә салына. Ғәмәлде байрамдың өс көнөндә лә атҡарырға мөмкин. Бынан тыш, “Шул эште йырып сыҡһам, ҡорбан саласаҡмын” тип әйткәндәрҙе йыш ишетәбеҙ. Аллаһ Тәғәлә алдында ошолай һүҙ биргәс, вәғәҙә үтәлергә тейеш. Был “нәҙер ҡорбаны” тип атала. Уны салдырған кешегә итте ашарға ярамай. Өҫтәүенә “шөкөр ҡорбаны” була. Тимәк, Аллаһ Тәғәләнең биргән ниғмәттәренә рәхмәт белдереү ғәмәле.\nҠорбанлыҡҡа килгәндә, айырым ҡағиҙәләр бар. Мәҫәлән, кәзә малы бер йәшлек булырға тейеш. Әгәр һимеҙ икән, алты айлыҡ һарыҡты салырға рөхсәт ителә. Шулай ҙа уның да бер йәшлек булыуы хәйерлерәк. Һыйыр малының иһә өс-биш йәшлеге һайланырға тейеш. Тағы ла шуныһы бар: кәзә-һарыҡ бер кеше өсөн салынһа, һыйыр менән дөйә – етәүгә.\nМалды ҡайҙан алырға? Борон, һәр кем үҙе күпләп мал тәрбиәләгән саҡта, бындай мәсьәлә бөтөнләй булмаған. Ә яңы быуат башында, мәғлүм ки, ҡорбанлыҡ өсөн һарыҡ табыу шул ҡәҙәр ҙур проблемаға әйләнде. Һуңғы йылдарҙа иһә, әл-хәмдү лил-ләһ, хәл яйға һалына башланы. Ҡорбанлыҡ өсөн мал аҫраған фермерҙар ҙа бар хәҙер. Һарыҡ-кәзәне уларҙан да, ҡуй көткән бүтән кешеләрҙән дә һатып алырға мөмкин. Тик ҡорбанлыҡ уртаса һимеҙлектә, етешһеҙлектәрҙән азат, ағзалары теүәл булырға тейеш.\nҒәмәл алдынан доға ҡылына, ҡуйҙы аҙапламаҫ өсөн бысаҡ яҡшы итеп үткерләнә. Мал салынғас, ите һәйбәт итеп һуйыла. Тиреһен хәйер итеп бирергә кәрәк. Ә инде ит, өс өлөшкә бүленеп, тәүгеһе – үҙең һәм ғаиләң өсөн, икенсеһе туғандар, ҡәрҙәштәр менән ризыҡланыуға ҡалдырыла, өсөнсөһө ҡорбан сала алмағандарға, өлкән йәштәгеләргә, мохтаждарға таратыла. Шул саҡта ҡылынған ғәмәл хәйерле була. Ҡыҙғанысҡа ҡаршы, ҡайһы саҡ ҡорбанлыҡтың бирелгән өлөшө менән риза булмаған кешеләр ҙә осрап ҡуя. Иттең ҡайһы ғына ере эләкһә лә, бер генә ҡабымы насип булған хәлдә лә, шөкөр итергә тейешбеҙ. Олуғ Аҡмулла ла бит “Нәсихәттәр”ендә:\n“Дүртенсе ҡиммәт нәмә – шөкөр,\nНиғмәткә шөкөрһөҙлөк – көфөр, тигән”, – тип белдергән. Аллаһ Тәғәлә тарафынан бирелгән һәр ниғмәтте риза булып ҡабул итеү зарур. Ә уларҙы һанап китһәк, осона сығыу мөмкин түгел. Ҡорбан итенән ауыҙ итеү ҙә – ошо иҫәптә. Әгәр ҙә ки был йәһәттән шөкөр итмәй башлаһаҡ, өлөштәрҙе бүлешһәк, Аллаһҡа ризаһыҙлыҡ белдереү тигән һүҙ була. Борон ҡорбанлыҡтың бөтөн өлөштәре лә эшкәртелгән. Бөгөн иһә ҡайһы саҡта әрәм-шәрәм итеү осраҡтары бар: мәҫәлән, малдың башын, тиреһен, эс-ҡарынын ташлайҙар. Исраф ҡылыуға юл ҡуйырға ярамай. Булғанды әрәм итеү – гонаһ.\n“Раббыңдың ризалығы өсөн намаҙ уҡы һәм ҡорбан сал!” – тип бойоролған изге “Ҡөрьән Кәрим”дә. Әл-хәмдү лил-ләһ, һуңғы йылдарҙа изге ғәмәлде үтәгәндәр бермә-бер күбәйҙе. Был, әлбиттә, йәмғиәтебеҙҙең дингә яҡынайыуы, күркәм сифаттарҙың өҫтөнлөк ала барыуы хаҡында һөйләй. Хаҡ Тәғәләнең барлығына һәм берлегенә инаныуҙы, йомартлыҡты сағылдырған изге ғәмәлде башҡарған кеше Аллаһ алдында ҙур сауапҡа өлгәшә. Ҡорбан салыуҙың, ошо уңайҙан Ҡөрьән уҡытыуҙың ғаилә өсөн бәрәкәте иҫәпһеҙ-хисапһыҙ. Йортобоҙ, күңелебеҙ нурға күмелә, балаларыбыҙ, туғандарыбыҙ дингә яҡынлай, доға мәрхүмдәрҙең рухын яҡтырта... Пәйғәмбәребеҙ Мөхәммәт ғәләйһис-сәләмдең ҡорбан салыу хаҡында хәҙистәре бихисап. Уларҙы уҡыу, өйрәнеү, белмәгәндәргә еткереү дөйөм үҫешкә ҙур бәрәкәт бирер.\nИзге ғәйет көндәрендә игелектәребеҙ ишәйә, иманыбыҙ яңыра, күңелдә мәрхәмәт, килер көндәргә ышаныс арта. Мосолмандар мәжлестәр уҙғара, бүләктәр бирешә. Туғандар, яҡындар менән күрешеү үҙ сиратында тормошҡа ҙур бәрәкәт бирә. Мәғлүм ки, әлеге мөбәрәк зөлхизә айы – хаж ҡылыу мәле лә. Был ғәмәл – Исламдың бишенсе терәге. Аллаһ Тәғәлә уны үтәргә бойорған икән, тимәк, нигеҙендә бөйөк хикмәт ята. Изге сәфәр әҙәм балаһын һәр яҡлап тәрбиәләй. Раббыбыҙҙың рәхмәтен өмөт итеп, хаж ғибәҙәтен үтәгән кеше гүйә ки яңы тыуған шикелле гонаһтан паклана, уның күңеле, рухы яҡтыра. Элек был ғәмәлде атҡарып ҡайтҡандарҙың күбеһе халыҡтың яҡын кәңәшсеһенә, фекер биреүсеһенә, рухи етәксеһенә әйләнгән, ғилем бирә башлаған, иман йорттары төҙөгән. Хәҙерге хажиҙарыбыҙҙың да ата-бабабыҙҙың изге юлын дауам итеүен, халҡыбыҙ, милләтебеҙ, телебеҙ мәнфәғәтендә хеҙмәт күрһәтеүен теләйек.\n“Мосолман башҡа ҡәрҙәшенә тел менән дә, ҡул көсө аша ла зыян килтермәҫ”, – тип өйрәтә динебеҙ. Ул мәрхәмәтлелеге, шәфҡәтлелеге менән айырылып тора, ризығынан фәҡирҙәргә өлөш сығара, яҡшы кәңәш-фекере аша эргә-тирәһендәгеләрҙең күңелен үҫтереп йәшәй. Иншаллаһ, ошо күркәм сифаттар Ҡорбан ғәйетендә тағы ла артһын, йөҙҙәрҙәге иман нуры сағыуыраҡ балҡыһын. Мәсеттәргә халыҡ эркелеп килһен, һәр ауыл-ҡала аҙан тауыштарына күмелһен. Аллаһ Тәғәлә бер-беребеҙҙең ҡәҙерен белеп, күркәм һүҙ-теләк аша йөрәктәргә дәрт, ышаныс өҫтәп йәшәргә насип ҡылһын. Донъябыҙ имен, аралағы мөнәсәбәттәребеҙ татыу, көндәребеҙ тыныс торһон. Етеп килгән Ҡорбан ғәйете мөбәрәк булһын!\nХаҡ мосолман булайыҡ 07.12.2018 // Иман\nМосолман – ул намаҙ уҡыған кеше. Дин тураһында һүҙ сыҡһа, беребеҙҙән икенсебеҙ арттырып һөйләргә...\nЮлдарым гел уңып тора. Ҡасан ғына әле яулыҡ ябынып йөрөү уйымда ла юҡ ине, хәҙер үҙемде яулыҡһыҙ...\nДин юлына баҫығыҙ 07.12.2018 // Иман\nЕте фәнде белеү фарыз. Ислам дине тураһында дөрөҫ аңлайыш булһын өсөн, мосолмандар дини белем...\nҒәйепләргә ашыҡма 30.11.2018 // Иман\nИслам киң күңелле булырға өндәй. “Ярлылар менән миһырбанлы бул, – тип өйрәткән ололар, – бай...\nҠөрьән менән дауалай 30.11.2018 // Иман\nЗәйнулла ишан – Волга буйы, Урал, Көнбайыш Себер һәм Ҡырым биләмәһендәге Нәҡшбәндиә тәриҡәтенең...\nКем иң яҡшы мөнәсәбәткә лайыҡ? 23.11.2018 // Иман\nКемдер Мөхәммәт ғәләйһиссәләмдән: “Әй рәсүлуллаһ, әҙәмдәрҙән кем иң яҡшы мөнәсәбәтемә лайыҡ?” – тип...\nҒүмер буйы бурыслыбыҙ 23.11.2018 // Иман\nБер егет өлкән йәшкә еткән әсәһен хажға йөкмәп алып килгән. Хәле бөткән, аяҡтары ҡаты, сәнскеле...\nИслам – тырыш кешеләр дине 23.11.2018 // Иман\nТырышыуҙы Аллаһ Тәғәлә ғибәҙәттең бер төрө тип билдәләгән һәм уны бәндәләренә фарыз ҡылған: “Һиңә...\nТоғролоҡ – пәйғәмбәрҙәргә хас сифат 23.11.2018 // Иман\nТоғролоҡ һүҙҙәрҙәге, эштәрҙәге, ҡылыҡтарҙағы дөрөҫлөк тигәнде аңлата....\nЙәннәт – әсәләрҙең аяҡ аҫтында 23.11.2018 // Иман\nИслам динендә ҡатын-ҡыҙға оло ихтирам күрһәтелә. Ҡөрьәндә “Ҡатындар” сүрәһе бар....\nБөгөн – Мәүлит кисе 19.11.2018 // Иман\nЙыл һайын Рабиғел әүүәл айының 12-се көнөндә мосолман донъяһында ҙур тантана – Мәүлит байрамы...\nИҫәндә – “Сафия” мәсете 16.11.2018 // Иман\nТөбәктә сираттағы иман йорто үҙ ишеген асты. Һуңғы йылдарҙа ауылдарҙа мәсеттәр асылыуы, кешеләрҙең...


Өфө циркы тамашасылар өсөн киләһе йылда ғына үҙ ишектәрен асасаҡ\nБинала реконструкция хаҡында Рәсәй дәүләт циркы етәксеһе Дмитрий Иванов, Өфө циркы һәм төрлө ведомство вәкилдәре менән кәңәшмә уҙҙы. Ремонтты Башҡортостан төҙөлөш ғилми-тикшеренеүҙәр институты дәүләт унитар предприятиеһы башҡарасаҡ.\nИке ай эсендә төҙөкләндереү буйынса проект әҙерләнергә тейеш. Предприятие етәксеһе белдереүенсә, бина архитектура ҡомартҡыһы булараҡ төҙөлөш үҙенсәлектәрен һаҡлап ҡалыу бурысы тора. Манеж, тамашасылар өсөн ултырғыстар ҙа тулыһынса алыштырыла, биҙәкләү эштәре үткәреләсәк, заманса елләтеү системаһы булдырыла.\nМарат Ҡаранаев, «Башҡортостан төҙөлөш ғилми-тикшеренеүҙәр институты» дәүләт унитар предприятиеһы директоры: «Цирк ҡыйығы буйынса һорауҙар күп. Уны төҙөкләндереүгә беҙ проектта бер -нисә вариант тәҡдим итәсәкбеҙ. Ул үҙ формаһын һаҡлап ҡалырға тейеш. Төҙөкләндереүҙе мөмкин тиклем тиҙ арала атҡарып сығарыу бурысы ла тора. Ярты быуат элек һалынған объектты тәүҙә ентекле тикшереү ҙә кәрәк».\nӘлегә күпме сығым китәсәге билдәһеҙ. Төҙөкләндереүгә аҡсаның 80 проценты федераль ҡаҙнанан бүленә, ҡалған өлөшө төбәк бюджетынан. Киләһе йылға Өфө циркы асылыуға 50 йыл тула, юбилей датаһына уны төҙөкләндереү эштәрен тамамлау ҡаралған.


Кешеләр яңы поликлиника көтә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәләмәт булайыҡ » Кешеләр яңы поликлиника көтә\nКешеләр яңы поликлиника көтә 13.11.2018 // Сәләмәт булайыҡ\nТөҙөләсәк медицина учреждениеһы хеҙмәтләндереү кимәлен бермә-бер күтәрәсәк.\nБашҡортостан Башлығы вазифаһын ваҡытлыса башҡарыусы Радий Хәбиров эш башлауының тәүге көндәренән һаулыҡ һаҡлау өлкәһенә, атап әйткәндә, дауалау сифатын яҡшыртыу, яңы поликлиникалар төҙөү, сираттарҙы кәметеү, район һәм ҡала дауаханаларын белгестәр һәм заманса ҡорамалдар менән тәьмин итеү мәсьәләләренә етди иғтибар йүнәлтте. Иглин районының үҙәк дауаханаһы ҡарамағындағы поликлиника коллективы һәм ошонда хеҙмәтләндерелгән халыҡ өсөн дә был һорауҙар бик көнүҙәк яңғырай.\nКөнөнә 600 пациентты ҡабул итеүгә иҫәпләнгән медицина учреждениеһы, дөйөм алғанда, 62 меңдән ашыу кешене хеҙмәтләндерә.\n– Әлбиттә, был беҙҙең өсөн ҙур көсөргәнеш тыуҙыра. Эш ике сменала, иртәнге сәғәт 8-ҙән киске 8-гәсә, ойошторолған. Участка терапевтарына мохтажлыҡ кисерәбеҙ, ә тар йүнәлештәге белгестәр менән тәьмин ителгәнбеҙ, – тип һөйләне поликлиника мөдире Ираида Салауатова.\nБыйыл “Ауыл табибы” программаһына үҙгәрештәр индерелеү сәбәпле, Иглин районы баш ҡалаға яҡын урынлашҡанлыҡтан, унда ҡатнашыу хоҡуғынан мәхрүм ҡалды. “Быға тиклем проект сиктәрендә беҙгә бихисап йәш белгес эшкә килгәйне. Әле ундай мөмкинлектән ҡуллана алмауыбыҙ бер аҙ күңелде ҡыра, әлбиттә”, – тине Ираида Леонидовна.\nБыл мәсьәлә урындағы хакимиәт етәкселегенең дә иғтибар үҙәгендә тотола.\n– Беҙҙә вакансиялар күп. Әлеге көндә поликлиникаға – 26, район дауаханаһына дүрт белгес талап ителә. Шуға күрә республиканың Һаулыҡ һаҡлау министрлығынан Иглин районын “Ауыл табибы” һәм “Ауыл фельдшеры” программаларына яңынан индереүҙе һораясаҡбыҙ, – тип белдерҙе хакимиәт башлығы Ғафуан Шәйхетдинов.\nЭштең ауырлығына, көсөргәнешлегенә ҡарамай, поликлиника етәкселеге ауырыуҙарҙы ҡабул итеүҙе, беренсе ярҙам күрһәтеүҙе мөмкин тиклем ойошҡаныраҡ, халыҡ өсөн уңайлыраҡ итергә тырыша. Мәҫәлән, диспансерлаштырыу үткән пациенттар өсөн айырым медицина иҫкәртеү бүлмәһе булдырылған. Хәҙер улар барлыҡ белгестәргә бер урында күренеү мөмкинлегенә эйә, оҙон сираттарҙа тормай, башҡа ауырыуҙар менән аралашмай. Электрон сират, табиптарға онлайн яҙылыу ҙа хеҙмәтләндереүҙе ябайлаштырыуға, тиҙләтеүгә булышлыҡ иткән.\nДауахана һәм поликлиника етәкселеге медицина ҡорамалдарын яңыртыу тураһында ла даими хәстәрлек күрә. Быйыл 6,7 миллион һумлыҡ флюорография аппараты һәм 7,4 миллион һумға торошло маммограф алынған.\n– Яңы ҡорамалдарға күптән мохтажлыҡ кисерә инек. Мәҫәлән, һанлы флюорограф күкрәк ҡыуышлығындағы ағзаларҙы – үпкәләрҙе, йөрәкте диагностикалау мөмкинлеге бирә. Шулай уҡ һүрәткә төшөрөү ярҙамында һөйәк туҡымалары ағзаларының – умыртҡаның, ҡабырғаларҙың торошон тикшерә, күкрәк ҡыуышлығындағы, танауҙағы, баш һөйәгендәге тайпылыштарҙы билдәләй алабыҙ, – ти рентген бүлексәһе мөдире Фәһим Хисмәтуллин. – Бөгөн ил күләмендә лә, төбәгебеҙҙә лә онкология сирҙәре, айырыуса ҡатын-ҡыҙҙарҙың түш биҙҙәре яман шеше артыуы бер кемгә лә сер түгел. Ошондай шарттарҙа маммограф беҙгә күптән кәрәк ине. Ул түш биҙҙәре яман шешен иртә диагностикалауға булышлыҡ итәсәк.\nБүлексә хеҙмәткәрҙәре – табип-рентгенолог Илгиз Шәңгәрәев, рентген-лаборанттар Ольга Булыцына һәм Ольга Әхмәрова ла яңы ҡорамалдарҙың мөмкинлеген юғары баһалай.\nПоликлиника хеҙмәткәрҙәре лә, район халҡы ла Иглинда тағы бер поликлиника төҙөү зарурлығын билдәләй. Әле был тәңгәлдә эштәр башланып тора: төҙөлөп ятҡан мәктәп янынан бер гектар ярым ер бүленгән. Яңы медицина учреждениеһы көнөнә 900 кешене ҡабул итеүгә иҫәпләнәсәк тип күҙаллана. Проектҡа ярашлы, унда айырым ололар һәм балалар бүлексәләре, стоматология һәм ҡатын-ҡыҙҙар консультацияһы буласаҡ.\n– Ысынлап та, Иглин халҡы яңы поликлиникаға күптән мохтаж. Республика етәкселегенең һаулыҡ һаҡлау өлкәһенә етди иғтибар бүлеүе беҙҙең дә күңелдә өмөт уятты. Ул саҡта сираттар ҙа, табиптарға төшкән көсөргәнеш тә кәмер ине, – ти табипҡа күренергә килгән хеҙмәт ветераны Зөлфиә Байморатова.\nӘлеге ваҡытта райондың үҙәк дауаханаһының стационар бүлегендә капиталь ремонт эштәре дауам итә. 1985 йылда төҙөлгән бина ошоғаса бер ҙә яңыртылмаған. Дауахананың яңы төҫ алыуы, бер нисә миллион һумға торошло медицина ҡорамалдары ҡайтарылыуы – әлбиттә, маҡтауға лайыҡ күренештәр. Шуларға өҫтәп яңы поликлиника төҙөлһә, Иглин халҡы ла, табиптар ҙа иркен тын алыр ине.


Башҡортостан Фәндәр академияһының мөхбир ағзалары яңырҙы - Bash.News\nБашҡортостан Фәндәр академияһының мөхбир ағзалары яңырҙы\nБашҡортостан Фәндәр академияһының мөхбир ағзалары яңырҙы https://bash.news/news/89568_bashortostan_fndr_akademiyayny_mxbir_azalary_yayry\nБашҡортостан Фәндәр академияһы коллективы яңы көстәр менән тулыланды. Мөхбир ағзалар ҡатнашлығында үткән ултырышта былтыр һайланған фән эшмәкәрҙәре үҙҙәренең эш йүнәлештәре менән таныштырҙы.\nСалауат Мөҙәрисов, Башҡортостан фәндәр академияһының мөхбир ағзаһы: “Былтыр йыл аҙағында Фәндәр академияһында һайлауҙар булды. Агробиотехнологиялар бүлегендә мөхбир-ағза булып һайланыу бәхете тейҙе. Һуңғы йылдарҙа уҡыусыларым менән берлектә ике докторлыҡ, һигеҙ кандидатлыҡ диссертацияһы яҡланды. Унан тыш фәнни мәҡәләләр һәм хеҙмәттәрем донъя күрҙе”.\nФәндәр академияһы Башҡортостанда фән тармағы үҫешенә тос өлөш индерә. Республика ғалимдарының асыштары Рәсәйҙә генә түгел, тотош донъя кимәлендә лә танылыу яулай бара. Ғалимдар фекеренсә, әлеге ваҡытта ғилми асыштарҙы иҡтисадта үҙләштереү, фән менән етештереүселәр араһында бәйләнеште яйға һалыу төп бурыстарҙың береһе.\nМәхмүт Тимербулатов, Башҡортостан фәндәр академияһының мөхбир ағзаһы: “Беҙ үҙебеҙҙең һөнәр буйынса ғына эшләмәйбеҙ, икенсе белгестәр менән дә берләшергә тейешбеҙ. Был шарттарҙы тормошҡа ашырырға Фәндәр академияһы мөмкинлек бирә”.\n09:10, 18 июн\n22:00, 07 июн\n21:59, 07 июн\nРеспублика юғары уҡыу йорттарында 2019/2020 уҡыу йылына ҡабул итеү кампанияһы башлана\n23:06, 05 июн


БӘРӘКӘТЛЕ МӘЛДӘР КИСЕРӘБЕҘ – РӘЖӘП АЙЫ БАРА, МИҒРАЖ КИСЕ ЕТӘ\nти райондың имам-мөхтәсибе Рәсүл хәҙрәт Мөхәмәдйәнов.26-һынан 27-һенә ҡараған рәжәптә, беҙҙеңсә марттың 21-нән 22-нә ҡараған кистә, иншАллаһ бөтә донъя мосолмандары Миғраж кисен ҡаршылай.\nти райондың имам-мөхтәсибе Рәсүл хәҙрәт Мөхәмәдйәнов.\n26-һынан 27-һенә ҡараған рәжәптә, беҙҙеңсә марттың 21-нән 22-нә ҡараған кистә, иншАллаһ бөтә донъя мосолмандары Миғраж кисен ҡаршылай.\nОшо кис, уның тарихы хаҡында хәҙрәт бына нимәләрҙе бәйән итте:\nБәрәктле мәлдәр кисерәбеҙ. Миғраж кисе рәжәп айындағы ғына түгел, йылдағы бик бәрәкәтле кис. Мосолмандар (теләге булғандар) был кисте ҡаршылап ураҙа тота. Алдан, ошо кис тыуаһы көн һәм һуңдан бер көн мөмкин. Был фарыз ураҙа түгел, теләгәндәр, күберәк сауапҡа өлгәшәйем, тигәндәр генә тота.\nМиғраж кисе, төнө бик хәйерле, сөнки нәҡ Миғраж төнөндә беҙгә, мосолмандарға 5 ваҡыт намаҙ индерелгән. Был хаҡта Ҡөрьән аяттары, Хәҙистәр һөйләй.\nМин Мәккәлә сағымда минең өйөмдөң ҡыйығы асылып китте лә, унан Ябраил фәрештә килеп төштө. Ул, минең түшемде ярып, Зәмзәм һыуы менән йыуҙы. Унан мине Бураҡҡа атландырып, Ябраил фәрештә менән күктең иң аҫҡы ҡатына мендек. Унда Әҙәм ғәләйһис-сәлләм ине. Икенсе һәм артабанғы ҡаттарҙа Иҙрис, Муса, Ғайса, Ибраһим ғәләйһис-сәлләмдәр менән осраштыҡ. Шунан беҙ шундай юғары мендек, мин хатта фәрештәләрҙең Аллаһ бойороғо буйынса кешеләрҙең тәҡдирҙәрен Ләүхел Мәхфүзгә (Сохраняемая Небесная Скрижаль) ҡауырһын менән яҙған тауыштарын ишеттем. Аллаһы Тәғәлә минең өммәткә (мосолмандарға) көнөнә 50 намаҙ уҡырға бойорҙо. Ҡайтыр юлда мин Муса ғәләйһис-сәлләм эргәһендә туҡтаным. Ул минән Раббыбыҙ минең аша өммәтемә нимә бойорғанлығын һорашты. Мин көндәлек 50 намаҙ, тигәс, ул өммәтең быны эшләй алмай, кире Раббыбыҙ эргәһенә бар, кәметтер, тине. Мин Муса ғәләйһис-сәлләм менән Раббыбыҙ араһында көндәлек намаҙ 5-әүгә ҡалғансы йөрөнөм. Муса ғәләйһис-сәлләм, өммәтең уныһын да үтәй алмай, кире борол, һора, тиһә лә, мин: ”Аллаһы Тәғәлә миңә шуны аңларға бирҙе: был донъяла көнөнә 5 ваҡыт намаҙ уҡыһаҡ, беҙгә 50 намаҙҙың сауабы яҙыласаҡ“, - тинем.\nМиғраж кисе- хикмәтле, мөғжизәле, бәрәкәтле кис. Аллаһы Тәғәлә пәйғәмбәребеҙгә ошо кистә бик аҙ ғына ваҡыт арауығында ожмахты, тамуҡ ыҙаларын, унда кемдәр эләккәнен күрһәтә. Был – пәйғәмбәребеҙ саллал лаһу ғәләйһи үә сәлләм менән булған мөғжизә – Мөхәммәт саллал лаһу ғәләйһи үә сәлләм Мәккәнән 2,5 мең саҡырым алыҫлыҡта ятҡан Иерусалимдағы әл-Аҡса мәсетенә Бураҡҡа атланып (мулдан бәләкәй, ишәктән ҙур аҡ төҫтәге хайуан) алыҫ араны күҙ асып йомғансы үтә . Иерусалимда, Әл-Аҡса мәсетендә, ул үҙенән алда ергә килеп киткән пәйғәмбәрҙәргә имам булып, намаҙ уҡый. Ябраил фәрештә уның менән ете ҡат күккә аша, Сидратүл- Мөнтәһәгә етә, ( ул 7 ҡат күктең өҫтөндә урынлашҡан - лотос крайнего предела) унан Бәйтүл-Мәғмүрҙе күрһәтәләр ( унда көн һайын 70 мең фәрештә ғибәҙәт ҡыла, күктәге мәсет) , артабан Ябраил, янам тип, үтмәй, пәйғәмбәребеҙ с.ғ.с. үҙе үтә, Аллаһ менән һөйләшә. Шунда 5 ваҡыт намаҙ инә. Төнгө миғраждың әһәмиәте – 5 ваҡыт намаҙ индерелә, “Баҡара” сүрәһенең һуңғы аяттары төшөрөлә, Аллаһ бәндәләренең гонаһтарын ярлыҡай. Шуға был көндө, кисте изге эштәрҙә ярышып, күберәк доға ҡылып, нәфел намаҙҙар уҡып үткәреү сауаплы.


Материалы за 23.11.2017 » "Йәшлек" гәзите\nГазета "Йәшлек" » Материалы за 23.11.2017\nЯңылыҡтар таҫмаһы // 23-11-2017, 16:52\nБөгөн баш ҡаланың Телеүҙәгендә «Рәсәй Башҡортостан радиоһы»ның 90 йыллығы уңайынан байрам саралары уҙҙы.\n1927 йылдың 7 ноябрендә Башҡортостандың төрлө мөйөштәрендә: майҙандарҙа, клубтарҙа һәм китапханаларҙа репродукторҙарҙан башҡорт һәм рус телдәрендә «Алло-алло! Өфө һөйләй!» тигән һүҙҙәр яңғырай. Шул ваҡыттан алып Башҡорт АССР-ында даими радиотапшырыуҙар эфирға сыға башлай.\nӘле республиканың төп радиоһы оператив, демократик киң мәғлүмәт сараһы булараҡ йәмәғәт тормошонда лайыҡлы урын биләй. «Рәсәй Башҡортостан радиоһы» редакцияһында 27 хеҙмәткәр эшләй. Алып барыусылар, хәбәрселәр, мөхәррирҙәр һәм тауыш режиссерҙары тыңлаусыларҙы төбәктәге һуңғы яңылыҡтар менән таныштыра, 30-ға яҡын радиопроект эфирға сыға....


Һатыусылар һәм водителдәр, әҙерләнегеҙ. Сиратта – юристар, бухгалтерҙар, иҡтисадсылар, полицейскийҙар.\n16 Ғинуар 2019, 17:00\nАналитиктар оҙаҡламай ғәмәлдән сығасаҡ һөнәрҙәрҙең исемлеген төҙөгән. Роботлаштырыу шауҡымы иң тәүҙә сауҙа һәм транспор-ташыу хеҙмәткәрҙәренә ҡағыласаҡ. Ярай, һатыусыларһыҙ йәшәргә өйрәнербеҙ. Мәҫәлән, тауар йәки аҙыҡ-түлек өйөлөп ята, һайлап алаһың да, касса һымаҡ урында штрих-кодын күрһәтәһең, теге нәмә сумманы сығара, картаны төртәһең, аҡсаһын иҫәпләп ала. Ә бына машиналар тулы урамда робот-водитель менән нисек йөрөрбөҙ икән? Әлегә был хаҡта өндәшмәйҙәр.\nБухгалтер, иҡтисадсы халҡының ғүмере сикләнгәнлеген тойомлайбыҙ, компьютерҙар уларҙы алмаштырыр, юристарһыҙ ҙа йәшәп булыр, ә бына полицейскийҙар беҙһеҙ нимә эшләр икән? Кемгә штраф, кемгә ришүәт һонороға? Аңҡы-тиңке килеп йөрөргә тура килерме икән?\nЫшанмай, сара юҡ, донъя алға бара, уны бер нисек тә туҡтатып булмай. Бынан егерме йылдыр элек кеҫә телефонының нимә икәнлеген дә белмәй инек. Ә хәҙер ул беҙгә тамам хужа булып алды, йәшәү рәүешенә әйләнде һәм аңдарыбыҙҙы томаланы. Шунан һуң һатыусылар һәм водителдәр һөнәрҙәре юҡҡа сығасаҡ тигәнгә ышанмай ҡара инде.\nФото http://plus-one.rbc.ru сайтынан алынды.


Берҙәм дәүләт имтиханы-2018: республикала имтихан тапшырыусылар һаны билдәле булды - Курай\nБыйыл Башҡортостанда 18 меңдән ашыу ун беренсе класс уҡыусыһы берҙәм дәүләт имтиханын тапшыра, тип хәбәр иттеләр республиканың Мәғариф министрлығынан.\nҒәҙәттәгесә, йомғаҡлау һынауҙары өс этапта уҙғарыла: ваҡытынан алда — 21 марттан 11 апрелгә тиклем, төп — 28 майҙан 2 июлгә ҡәҙәр һәм өҫтәмә — 4-15 сентябрҙә.\n2018 йылда берҙәм дәүләт имтиханында әллә ни үҙгәрештәр юҡ. Барлыҡ фәндәр буйынса имтихан эштәренең варианттары Федераль педагогик үлсәүҙәр институты сайтындабаҫылған. Һәр кем улар менән таныша һәм берҙәм дәүләт имтиханына әҙерләнеүен дауам итә ала.\nРеспубликала 41 меңдән ашыу туғыҙынсы класс уҡыусыһы дәүләт йомғаҡлау аттестацияһын тапшыра. Улар өсөн быйыл йомғаҡлау аттестацияһында үҙгәрештәр көтөлмәй. Туғыҙынсылар ике мотлаҡ предметтан – рус теле һәм математиканан, шулай уҡ үҙҙәре һайлаған ике фәндән имтихан бирергә тейеш.\nАлдағы яҙма Башҡортостанда килеме түбән булған ғаиләләрҙән әсәлек капиталынан айлыҡ түләүҙәргә ғаризалар ҡабул ителә\nБынан алдағы яҙма Башҡортостанда аграр уҡыу йорттарын тамамлағандарға бер тапҡыр бирелә торған түләүҙең күләме артты\n300 уҡыусыға яңы уҡыу урыны буласаҡ\nБелем усағы танымаҫлыҡ булып үҙгәрҙе


Бер ауылда ҙур күпер аша сығып килгәндә 5-6 йәштәр тирәһендәге малайҙың ситтәрәк тыныс ҡына ятҡан һыйырҙы тибеп торғоҙоп йѳрѳүен күреп: «Ниңә улайтаһың?» - тип һорайым, сѳнки ул бер кемгә лә ҡамасауламай ине.\n- Мин һыйыр ҡыуып аҡса эшләйем! - ти был эре ҡиәфәттә генә. - Бына 50 һум бирҙеләр ҙә инде.\nМине ошо кескәй баланың ҡылығы аптыратты. Ѳлкәндәр балаларға: «Изгелекле, игелекле, мәрхәмәтле булып үҫегеҙ», - тиҙәр. Аҡса эшләү теләге малайҙы үҙгәртә, был ҡурҡыныс. Дѳрѳҫ, бәлки, ул бына тигән эшлекле кеше булып сығыр. Әгәр ҙә ул бер кемде лә йәлләмәй, бер нәмәгә лә ҡарамай, үҙ маҡсатына ынтылһа!? Бѳтә сабыйҙар ҙа саф, эскерһеҙ булып тыуа, ҡайҙан шундай яуыз, мәкерле кешеләр барлыҡҡа килә икән, тип аптырайбыҙ. Ә бит балаға кешелек сифаттары иң тәүҙә ғаиләлә һалына.\nАят уҡытҡандан һуң ѳҫтәлгә аш ултырттылар. Бер йәш ҡатын 1 һәм 7 йәштәрҙәге балалары менән килгән. Әсәһе янына килеп ултырған малайға әсәһенең ниндәйҙер һүҙе оҡшаманы һәм ул, үсегеп, икенсе бүлмәгә сығып китте. Ҡатын балаһын битәрләй башланы, әгәр килеп ултырмаһа, ҡайтҡас, эләгәсәге тураһында бер нисә тапҡыр ҡабатлағас ҡына бала ѳҫтәл артына ултырҙы. Кеше алдына килеп ултырмауы һәйбәтерәк булған да бит…\nМалай ѳҫтәл артында үҙен бѳтѳнләй тота белмәй. Аяҡтарын ѳҫкә күтәреп, бер ҡулы менән тубығын ҡосаҡланы ла ҙур киҫәк итте йәмһеҙ итеп ашай башланы. Бер киҫәкте ашап та бѳтмәйенсә икенсеһенә үрелде. Ә әсәй кеше, бер һүҙ ҙә әйтмәй, тыныс ҡына ашауын белде. Табын артында ауыр тынлыҡ урынлашты. Кешенең иң күркәм сифаты - әҙәп икәнен атай-әсәй онотмаһын ине.\n4-5 йәштәрҙәге ҡыҙ менән әллә әсәһе, әллә ѳләсәһе атлай. Ҡайҙалыр ашығалар, сѳнки баланы елтерәтеп кенә алып бара ҡатын, ә үҙе һүгенә, ҡысҡыра. Уның әйткән оятһыҙ һүҙҙәренән күңел ытырғанып, йѳрәк һыҙлап китә. Кешеләр уларға әйләнеп ҡарай. Урам буйында шулай ҡыланған ҡатындың ѳйҙә үҙен нисек тотоуын күҙаллап, ҡыҙсыҡты йәлләп ҡуйҙым. Ниндәй яҙмыш кѳтә уны?\nБала ятҡан колясканы этәп ике йәш ҡатын алдымдан бара. Икеһе лә тәмәке тарта, һүҙ араһында һүгенеп тә ебәрәләр. Уларҙың тормош иптәштәре тураһында һѳйләүҙәре һәм бер әйбергә ҡараған кеүек мѳнәсәбәттәре иҫте китәрҙе. «Скотина», «сволочь» кеүек һүҙҙәрҙең был ике ҡатындың хәләл ефеттәренә тѳбәлеүен аңлау ауыр түгел.\n- Миңә иң мѳһиме фатирҙы үҙ исемемә күсереп ҡалырға кәрәк, һуңынан, әйҙә, дүрт яғы ҡибла…\nҠәйнә-ҡайнылар тураһында ла һүҙ күп булды. Бына коляскала ятыусы бала тураһында ләм-мим. Тимәк, әсәй кеше үҙе балалыҡтан сыҡмаған, уны бала яҙмышы ҡыҙыҡһындырмай. Нимә уйлап кейәүгә сыға һуң был ҡыҙҙар?! Улар үҙ яҙмышын ғына түгел, башҡаларҙыҡын да кире яҡҡа бора бит.\nҠаршыма осраған 8-10 йәштәр самаһындағы ике малай мине байрам менән ҡотлап, шундай матур һүҙҙәр әйтеүенә һоҡланыуҙан иҫемә килергә лә ѳлгѳрмәнем, улар шундай итәғәтле итеп минән 10 һум аҡса биреүемде үтенде. Үҙеңә ҡарата матур һүҙҙәр яуҙырған балаларға нисек бирмәйһең инде - хатта күберәк итеп биреп киттем. Ѳйгә ҡайтып етһәм, күрше ҡатындар шул тиклем «тәрбиәле» балалар тураһында ниҙер гәпләшә. Баҡтиһәң, был малайҙар бер миңә генә осрамаған икән. Кәйефем тѳштѳ, ауыр уйҙар менән ѳйгә инеп киттем. Аҡсам йәл булғанға түгел, әлбиттә...\nЙылы һүҙ - йән аҙығы, тип юҡҡа ғына әйтмәгәндәр. Матур, яғымлы һүҙ кешене ҡанатландыра, күңелгә май булып ята. Эш буйынса ауылдар буйлап йыш йѳрѳргә тура килә. Шунда ейән-ейәнсәрҙәре менән ѳйҙә ҡалған ѳләсәйҙең пыр туҙҙырып балаларҙы әрләп йѳрѳүенә шаһит булғайныҡ.\n- Дѳмѳккѳрҙәр, суҡынғырҙар, шайтандар, эт ашағырҙар…, - тигән һүҙҙәрҙе ишетеп тәндәр ҡалтырап, йән ѳшѳп китте. Ә бит ауыҙҙан сыҡҡан һәр һүҙ ниндәйҙер кѳскә эйә, йәғни ысынбарлыҡҡа ашыуы мѳмкин, тиҙәр. Бәлки, беҙҙең тормошобоҙҙағы бѳтә бәлә-ҡазалар һәр һүҙҙе уйлап, үлсәп һѳйләй белмәүҙәндер. Бигерәк тә асыуҙан ярһығанда нимәләр генә әйтмәйбеҙ. Баланы кескәйҙән дѳрѳҫ һѳйләшергә ѳйрәтеү кешелекте яманлыҡтан, яуызлыҡтан ҡотҡармаҫмы икән?..\nБер таныш ҡатындың ире үлеп ҡалды. Шул тиклем уңған, тырыш, хәстәрлекле хужа булыуы донъяларының матурлығынан, тѳҙѳклѳгѳнән үк күренеп тора ине. Тик ниңәлер ҡатын ирен кеше алдында яманланы, ҡәнәғәтһеҙлеген белдерҙе. Саҡ ир ҡорона ингән шап-шаҡтай кешенең мәрхүм булып ҡалыуына бер кемдең дә ышанғыһы килмәне. Йѳрәге туҡтаған, тинеләр.\nЙәшләй генә ирһеҙ тороп ҡалған ҡатын, әлбиттә, йәл ине. Әммә уның ауыҙынан шул тиклем һәйбәт, һәр яҡлап та килгән тормош иптәшен юғалтыуы тураһындағы һүҙҙәрҙе ишетеү нисектер сәйер тойолдо. Барҙың ҡәҙерен юғалтҡас ҡына аңлайбыҙ икән.\n1 сентябрь уҡыусылар мәктәпкә сәскә тотоп барырға күнеккән. III класҡа барыусы улым да баҡсабыҙҙа үҫкән астраларҙы тотоп алды. Ял кѳнѳм тура килгәс, үҙем дә уның менән бергә киттем. Ни эшләптер улым уҡытыусыһын яратмай. Бына уҡыусылар берәм-берәм сәскәләрен тапшыра башланы. Ҡиммәтле сәскә гѳлләмәләре тотторған балаларҙы ҡосаҡлап үбеп алды, ә ябай гѳлләмәләр биргән уҡыусыларға хатта рәхмәт тә әйтмәне «педагог». Шул саҡ баламдың ниндәй тойғолар кисергәнен һиҙемләп күҙҙәремә йәштәр тығылды. Мәктәптән ҡайтҡас улым менән ололарса һѳйләшергә тура килде. Ҡыҙғанысҡа ҡаршы, беҙҙең сабыйҙарыбыҙ бик бәләкәйҙән аҡҡа һәм ҡараға бүленә, ғәҙелһеҙлеккә дусар була. Ә бит бер кителгән сабый күңелен бер ваҡытта ла бѳтәйтеп булмай. Бары кѳслѳ рухлылар ғына тормош ваҡлыҡтарынан ѳҫтѳн булып ҡала. Ата-әсәләргә уйланырға урын бар.\nБалалар поликлиникаһында ултырабыҙ. Ҡабул итеү бүлмәһенән асыулы, ҡәнәғәтһеҙлек белдергән тауыштар сыға. Сабый илап ебәрһә: «Мамаша, успокойте ребенка!» тигән тауыш та ишетелә. Был һүҙҙәрҙән һуң күңелде ниндәйҙер тынғыһыҙлыҡ биләп алды. Кире боролоп ҡайтыр инең - ярамай. Баланы мотлаҡ врачҡа күрһәтергә кәрәк. Бер ниндәй күңел йылыһы булмаған кешенең педиатр булып ултырыуына йѳрәгем һыҙлап ҡайтып киттем поликлиниканан.


14 Сентябрь 2018, 13:22\nБаш ҡаланың 38-се моделле балалар китапханаһында ирекмәндәр Виктория Ефимова һәм Алёна Азановалар менән осрашыу булды. Улар балаларға Сочи олимпиадаһында, Рәсәйҙә уҙған футбол чемпионатында, «Формула – 1» ярышында нисек эшләүҙәрен һөйләне.\nБаш ҡаланың 38-се моделле балалар китапханаһында ирекмәндәр Виктория Ефимова һәм Алёна Азановалар менән осрашыу булды. Улар балаларға Сочи олимпиадаһында, Рәсәйҙә уҙған футбол чемпионатында, «Формула – 1» ярышында нисек эшләүҙәрен һөйләне. Ирекмәндәр тәжрибәләре менән уртаҡлашып, ҡыҙҙар, малайҙарҙың ҡыҙыҡһындырған һорауҙарына ла яуап бирҙе.\nБик күңелле уҙҙы осрашыу.


Быйыл көҙ баҡсала ҡабаҡ ҡотороп уңды | ГТРК «Башкортостан» - Хәбәрҙәр | 199756\n11 ноября 2020 — 13:48 ГТРК «Башкортостан»\nЭш итә белгәндә был емеш бар яҡтан да файҙалы икән. Өфө районының Ҡыҙыл Яр ауылында йәшәүсе Ирина Иванова ҡабаҡ менән тары бутҡаһын бар ғаилә менән яратып ашайбыҙ, ти. Хужабикә әйтеүенсә, боронғо ата-бабалар кеүек көршәккә һалып мейестә бешерелгән аҙыҡ үҙенсәлекле тәме менән айырылып тора. Бутҡаны икмәк бешергәндән һуң ҡыҙған мейескә ҡуйып әҙерләгәндәр. Бындай аҙыҡ үҙенең хуш еҫе, татлылығы менән күңелгә хуш килә. Балалар ҙа уны яратып ашай. Тары менән ҡабаҡ бутҡаһы рус халҡында ғына түгел, ә башҡорт-татар милләтенең дә яратҡан аҙығына әүрелгән. Пандемия башланғансы, буш ваҡыттарҙа Ҡыҙыл Яр тарихи-мәҙәни үҙәгенә килеп һәр теләгән кеше яратып ашаған милли аҙығына оҫталыҡ дәресе күрһәтә ала ине, ти Венера Әхмәт ҡыҙы.Ҡабаҡ һаулыҡ өсөн дә бик файҙалы. Дауаланыу өсөн уның емеше һәм орлоғо ҡулланыла. Емеше – бына тигән диетик аҙыҡ, ул ашҡаҙан-эсәк эшмәкәрлеген яйға һалырға ярҙам итә. Йөрәк, бауыр һәм бөйөр сирләгәндә, тән шешенгәндә, биҙгәк тотҡанда, нервы ҡаҡшағанда, йоҡоһоҙлоҡ йонсотҡанда, подагра, атеросклероз сирҙәренән дә, аҙ ҡанлылыҡтан да файҙалы. Бынан тыш, был ризыҡ эс ҡатыуҙан килешә, һимереүгә юл ҡуймай.


Үлсәү йондоҙ тамғаһы, АҠШ еңә Видео Осрашыу кеше - ВИДЕО Ч. Онлайн танышыу!\nҮлсәү йондоҙ тамғаһы, АҠШ еңә Видео Осрашыу кеше\nМөхәббәт кешене үлсәүҙе ярата, ләкин уның ҡотон ала һине, һин ҡасан сентименталь\nӘгәр уны еңеү һеҙгә һөйөү һәм иғтибар булһа, уны матурлыҡ һәм хис тигеҙлек мөрәжәғәт итә.\nМин уның ышаныс менән ҡарап барҙы, әммә ул ваҡытта биреү, һин уны даими ритмик. Мөхәббәт кешене үлсәүҙе ярата, әммә һеҙ уның ҡотон ала, үтә сентименталь әгәр һеҙ, һеҙ бар ине. Әгәр уны еңеү һеҙгә һөйөү һәм иғтибар булһа, уны матурлыҡ һәм хис тигеҙлек мөрәжәғәт итә. Мин уның ышаныс менән ҡарап барҙы, әммә ул ваҡытта биреү, һин уны даими ритмик. Кеше-кеше күңелен үлсәүҙәргә яратам һәм улар менән осрашыу һәм экстраверт. Ул йыш осратырға мөмкин төркөмө, партия бүленгән үҙәгендә булды. Әгәр һеҙ уны иғтибар булһа, улар телисез икән, һеҙҙең тейеш пресечь ул мөмкин тиклем тәбиғи мөхит йәшәгән урамда йыш ҡына: өйөрө булған.\nСөнки күп ир-аттың күпселек кешеләр склоне үлсәүҙәр менән дуҫ булырға, күберәк төркөмөнә эшләргә кәрәк.\nБының урынына, ҡайҙа һеҙҙең иғтибар үҙәгендә булырға тейеш,-тирәләй ултырған бүлмәләренән тыш, бында һеҙҙе бер кем дә күрергә мөмкин, әгәр хатта бер нисә минутҡа ғына. ир-ат һине либра дуҫтарса, моғайын, флирт менән күп кенә ҡатын-ҡыҙ, был мотлаҡ түгел-етди булды минең өсөн. Ҡайһы бер ҡатын-ҡыҙ, ҡот осҡос был мөмкин булды, әммә йәрминкәлә башҡа бик мөһим түгел. Надежда әгәр һеҙ ала, Libra Affection of a Male catch The, был һеҙҙең һуңғы төркөмгә ҡараған тейеш.\nШул тиклем дә яуызлыҡ, флирт менән һеҙ әлегә һеҙ сабырлығын юғалтып һөйөүселәр ҡалаһы ла.\nИсегездә тотоғоз, баланс ир-ат, һирәгерәк любимчик. Хатта әгәр һезгә тиҙ арала кейгән, ҡатын-ҡыҙҙар өсөн ҡыҙыҡлы булыуы һәм башҡа төрлө социаль мөхит тик һеҙгә. Башҡа ҡатын-ҡыҙ менән ярышта еңеүселәр ошо әгәр телисез икән, һеҙҙең ҡаршылыҡ булырға тейеш. Визуаль әйбер, хатта ҡатын-ҡыҙ булған өсөн женственный, шул ҡиәфәттә, тигеҙлек кем күберәк буласаҡ, - ир, ап-физик формала була, улар ҡыҙыҡлы. Кейем модаһы йәки был батырлыҡ өсөн үтә ғәҙәти булмаған сауҙа тиҫтә бала ҡотола. Кузен төҫө ҡасып, ваҡытлыса йәки мода тенденциялары ғәжәйеп һүрәттәр, бөгөн һәм иртәгә улар үтеп китте. Артыҡ"мода ҡыҙҙар кеүек, кружево һәм шлифовка, шулай түгел,-отрезной.\nКлассик, традицион төҫтәр һәм стиле аныҡ срез.\nЭлегантность таянып түгел, ә мода тенденциялары. Шулай уҡ макияж һеҙ зауыҡлы һәм аксессуарҙар темаһын киңәйтеү тейеш. Макияж ҡулланыу, тәбиғи матурлыҡ һәм драматик стилдә макияж өсөн һеҙгә ҡасырға йәки артыҡ күп тип һыҙыҡ өҫтөнә алды. Һеҙ биҙәүестәр ҡиәфәттә булырға тейеш, тип һыҙыҡ өҫтөнә алды һәм уның тураһында ҡысҡыра иғтибар итмәй. Шулай итеп үҙ эсендә бар знагы аналогия үлсәүҙәре еңел түгел. Кеше-кеше хис-тойғоно үлсәүҙәргә эрудицияһы менән үҙенә йәлеп итә. Беренсе тапҡыр уның менән һеҙҙе, - тинем дә дуҫтарса мөнәсәбәттә булып, күңелгә ятышлы бүләк һәм аура эрудицияһы. Шулай уҡ иң урынлашҡан һәм шул, һеҙҙең кем бүлмәгә саҡырыусы булманы - был офистарҙа, машиналы йә йортло булып - булып, сифатында һигеҙенсе Весовник, ҡупшыраҡ була, стиль балансир өҫтөнлөгө. Самовлюбленный үлсәүҙәр ир-атты түгел, ә кешене шәхес булараҡ менән экстравертный, иҫәпләмәһе тураһында һөйләү үҙе тураһында һәм уларҙың әйберҙәрен, улар һеҙҙе ҡыҙыҡһындырған. Әгәр һеҙ уны етештерергә тели тәьҫир итә, һәм ул уның тураһында һөйләп, уның йөрәге һәм еңеләйтеү, тимәк, һөйләшеүен иғтибар менән эшләй. Күпселек конфликттар раса һәм үлсәүҙәр ир-егет ҡурҡа, ләкин шул уҡ ваҡытта улар төрлө мөйөш аҫтында әйберҙәр күреү һәләтенә ҡарап баһаланасаҡ.\nФекер алышыу өсөн темалар һайлау һәм уның менән бәхәс ике яҡтың.\nӘммә бар, тип, эмоциональ, интеллектуаль ашыу һөйләшә. Ирҙәр, ҡағиҙә булараҡ, үҙе тураһында ыңғай фекерҙә була һәм тулыһынса үҙенә ышана. Һеҙҙең алға етди ниәттәр ала йәки торф комплимент кәрәк булырға мөмкин, әгәр һеҙҙең теләгегеҙ булһа иғтибар итә. Комплимент өсөн тема һайлау кәрәк, бөтә ир-ат дөйөм алғанда, тәм, стиль һәм ғәҙел. Обнимашка манифест кем дә ышанманы, хатта ир-ат либра. Тщеславие тырышты ул үҙенә булыуы мөмкин сарыф неуклюжий түгел, ә тағы ла бер йондоҙ тамғаһы, ләкин комплимент, етмәһә, тонын да дөрөҫ мәжбүр булған йәки, йәиһә тура, ғәҙел идеяһы гармония, кешенең үлсәүҙәр увлекающийся. Һәм шулай булырға тейеш, һәр дөрөҫ комплимент мөһим. Ир-ат үҙе впечатлиться либра, төрлө темаға баҫып, улар һеҙ әйткән. Веселиться һәм үлсәүҙәр эшләргә яратмай, күп кенә темаларҙың һәм идеяларҙың ҡараштан сығып килә. Әгәр һеҙ һаҡсыл интеллектуально ул, һеҙ уны тота алмағандар икән, уны ҡыҙыҡлы шәхес булыуҙан үҙен һәйбәт тоя һәм һеҙҙең районы. Үҙе һауа, тәбиғәт характерҙары буйынса бер нисә үлсәү, шуға күрә уны артыҡ хис, дәрт, уның һыуы бер ҡасан башҡа темаларға күсергә мөмкин. Темалар уның ҡарауы, тиҙ арала бөтә кеше күңелһеҙ булып китте. Үлсәү, тигеҙлеккә ынтылып, һәм был кире әйләнеп ҡайтҡанда балансы Весоводатель һеҙҙең шәхси тормош. Ҡағиҙә булараҡ, үлсәүҙә ғәҙел һәм берҙәмлек тойғоһо ҙур була. Әгәр сездә бар кеше ҡыҙыҡлы эффекттар масштабында телисез икән, һеҙ уны нисек ҡабул мәжбүр тейеш йәки һеҙ кем ул-шундай уҡ хистәр, ғәҙел булыуы менән көслө. Шкала менән яратмаған кеше булһа ла, ул моғайын Шкалаһы була, улар, ҡағиҙә булараҡ, алыҫлаша һуғарылған. Һәм һеҙ уның менән беренсе тапҡыр осрашҡанда һеҙҙең менән ҡасан танышып, бик күп хистәрҙән ҡасҡас, ыңғай һәм тиҫкәре. Мин аңларға тырышҡан, ни өсөн борсоған һин хистәремде. Хаотичный хистәр, тәрән һәм хистәрҙе бигерәк тә ҡатмарлы. Үлсәү хистәрҙән ҡотола, гармония һәм тиңлек өсөн, улар һеҙҙе ярата.\nӘгәр һеҙ булырға теләгән кеше менән үҙ-үлсәүҙәре буйынса был оҙаҡ сроклы перспективала, ниндәй булыуын телисез икән, туранан-тура бәйләнгән һеҙҙең хистәр, һеҙ иртә-һуң, ике сағыштырып булмай.\nҠасан килде был ваҡытта, мин шулай эшләнем һәм был рационально тыныс, тәбиғәт биргән кеүек. Башында тәрән хистәр ҡотолоу яҡшы мөнәсәбәттә. Перхоть невзгоды хистәре менән бәйле һәм ир-аттар, ул ненависть конфликт.\nШулай булыуға ҡарамаҫтан, был уның интеллектуаль бәхәс ярата, уларҙың заряды менән һуғарылған, ул нәмәнән ҡотолғанға.\nШулай булған тыныслыҡты һаҡлау, кеше менән дуҫтарса мөнәсәбәт һеҙ үлсәүҙәр менән фекер алыша, кире осраҡта ул үҙе ҡасып булмай.\nТәтелдәне һәм һеҙҙең асыҡ булырға тейеш, әммә бәләкәй серҙәре ентекләп уйланылған, күберәк белергә теләп, уның уятҡан һәм ул уны любопытство мәжбүр итә ала. Был хистәр любопытство әгәр сездә бар, стимул бирә алмаҫ ул һеҙҙе, һеҙ уны иғтибар йәлеп итеү еңелерәк була. Тәүге тәьҫораттар, уның етештереү, һеҙ булырға тейеш"серле матурлыҡ". Әлбиттә, юҡҡа серле, үлсәүҙәр менән һиңә ҡарағанда күберәк.\nӨсөн иң яҡшы стартта, тырышлыҡ һәм маҡсатҡа ирешеү мөмкин түгел недостижимый башында тиерлек.\nШуға күрә теләге булғандар йыш ҡына аҡыл тоғро күпселек альтруистический шкалаһы бар. Шулай булыуға ҡарамаҫтан, һеҙ хәйриә ойошмалары йәки айырым булһа ла ирем булыр, был яҡлап кемдер, ул ваҡытта, ул ҡорбан балаларға бигерәк тә ҡыҙыҡлы. Әгәр һеҙ ҡайҙа эшләү, волонтерлыҡты, шул хаҡта уйлап, үҙенә саҡырып Весоводатель өсөн һезгә ярҙам, был бигерәк тә әгәр һеҙ ҡыҙыҡһындыра. Әгәр һеҙ быны эшләмәһәгеҙ, шул бара, кем уға ярҙам итеү теләге менән генә бер нәмә яҡшы, тип, ирешеүе булды. Берҙән-бер үлсәү табып ауыр, нимә үҫтерергә мөмкин, һәм һеҙ үлсәүҙәр эшләү ҡарамаҫтан, һеҙ ҡыҙыҡ кеше, әгәр ул тип уйлайым, бер генә аспекттары һеҙҙең тормош, иғтибарығыҙ өсөн. Әгәр һеҙ балансир үҙенә күрһәтергә теләп, ҡатмарлы, бер нисә төрлө мауығыуы булырға тейеш, сездә булһа, һеҙҙең менән һөйләшеп, уны һеҙ түгел. Ир-аттың күпселеге мәҙәниәтенең матурлығын һәм үлсәүҙәр баһалай, шуға күрә, был-уның күңеле, һеҙҙең өсөн, уны туҡмап, уның фотоһын бүләк менән матур пейзаждар ҡасан һеҙҙең йәки был китаптар музейына эшләргә саҡырҙы. Улар күрһәтеүенсә, һеҙ аңларға, нимә, уны ярата, һеҙҙең өсөн был ҙур өҫтөнлөк ала. Әгәр ул һеҙҙе саҡырыр, йәғни урын һайлау, бәлки, ул һеҙ наслаждаться масштабында кешеләр, баҙарҙағы кеүек һөнәрселек музейы һәм сәнғәт галереяһы йй. Һеҙ уны өҫтәп тағы ла һәйбәт күренеш, әгәр ул сараларҙа әүҙем саҡыра. Мәҫәлән, күргәҙмә мин уны саҡырып киләйем, улар бөтәһе бер көн дауам итә, сөнки мәҙәниәт һәм сәнғәт музейы иң яҡшы ир-егеттәр менән бергә үлсәү урынына барып, ғәҙәттә, тормошон тымыҡ баһаланы. Һеҙ ул ваҡытта һеҙҙең менән үткәрергә саҡырҙы, урындарҙа һеҙ һайлаған иң атмосфера, кафела йәки ресторанда элегант йондоҙ кеүек. Әгәр һин теләгән нәмәләрҙе бирҙе, һайлау нәмә ауаплылығы, тип,-буласаҡ дизайнерҙар. Әгәр ир-ат һеҙҙең өсөн аҡса әйберләр һеҙ гүзәл азатлығы юҡ, ҡурҡҡандан түгел. Ир-егет был матурлыҡты ярата, әммә уның дорого торорға тейеш түгел. Элегант в ресторанға саҡыра, мин уның өсөн аҡса десерт ябай, бер секунд өсөн, йәки ҡайҙалыр ситкә китеү ҙә, бында булған хәл ҡупшыраҡ, әммә унда был ҡиммәт түгел. Социаль ҡәҙерле йән эйәһе кеүек, кеше бер-береһе булырға тейеш түгел азатлығы һәм порше тоя, ә бәхетле булырға тейеш. Роиться һеҙ уның тирәләй, бик күп, һеҙ телисез, һеҙ бергә, әммә узость ҡотолған, юғиһә, уның тормошона үҙ өлөшөн һеҙгә ҡалдырам, унда һеҙҙе саҡыра ул. Исегездә тотоғоз, кеше кешеләр әүҙем тип баһалай, шуға күрә, әгәр ул һеҙҙе яратһын, һеҙ уйлайһыңмы, һеҙ уны күргән. Эштәре, Туғанлыҡ барышын, дауам итер ул, ләкин ышанма, алмаҫ ул һине хистәренең ни тиклем әҙер буласаҡ. Һәм үлсәүҙе ярата, яратмай, яратмай, яратмай улар. Һеҙ уның күҙҙәрен ҙур булмаған ҡыҙыҡлы һәм уның билдәләре артыҡ хистәр һеҙгә ярҙам итеүен таный. Бәләкәй ауыҙ бүләк булыр ул, бына шулай. Йәки оҙайлы эш көнөнән һуң массаж тәҡдим итә. Аҡсаларҙың етерлек булыуында түгел, дизайны аҫыл таштар ярата икән, әммә уны һата йәки бүләк һеҙҙең һайлаған предметтарҙан яҡшы дизайны шоколад бүләк итә, хатта, әгәр был түгел буласаҡ дизайнерҙар. Ирекле альтернатива булһаң әгәр һин, һинең кем теләй, мин уның тураһында иң яҡшы яҙылған яҙмалар. Бында шулай уҡ тәрән эмоциялар, был кеше өсөн Үлсәү дөрөҫ түгел, әммә шиғырҙары менән бер нисә хәрефтәрҙе матур, бик ҡыҙыҡлы, шул уҡ ваҡытта шиғыр әлегесә нәмә матурлыҡ түгел, ә интенсив хистәр. Нисек инде телгә, үлсәүҙәр кеше хис менән һуғарылған был мөмкин булһа, әгәр быны һеҙҙең менән тәүге осрашыу. Ҡатын-ҡыҙ шулай тип ҡотол, йәки уға тамаша драматизировать. Тәүге аҙымды ҡасан яһаны, етди һәм бик тиҙ ҡотола. Традицион еңел һәм уңайлы булһын барыһы романтик булыуына ишара: киске янында шәм, ай янында яҡтылыҡты йөрөтә һәм башҡалар. Һеҙ үҙегеҙ ҡайтарыла башланы иғтибар һәм мөхәббәт, был һеҙгә күрһәтәйем, тип, ул үҙ тормошо ярата ғишыҡ эшләй. Чары үлсәүҙәр булыуы тәбиғи, шулай булғас, әгәр һеҙ очарование яуланы, бер нисә ҡаҙанышы өсөн был стратегия романтик икән. Бындай романтик һәм тактикаһын ҡуллана һәм күңелендә ишара.\nтелефон номерҙары менән танышты егет танышырға онлайн 18 ч башҡа рулетка егет видео трансляции етди мөнәсәбәттәр өсөн бушлай таныша без теркәлгән видео чат осраҡлы танышыуҙан видео чатта теркәү бушлай булғас рулетка бушлай теркәү менән танышты онлайн видео сайтында танышырға


Сибай ҡалаһында йәшәүсе биш айлыҡ Роман Новиков мәрхәмәтле кешеләр ярҙамына мохтаж. Сабый Аперта синдромынан интегә. Баш һөйәге дөрөҫ үҫешмәгәнлектән, уның аяҡ-ҡулындағы бармаҡтары бер- береһенә ҡушылған. Был кәмселекте бөтөрөү өсөн малайға бер нисә ҡатмарлы операция яһау талап ителә.\nРоман Новиковтың ҡулындағы бармаҡтары айырылмағанлыҡтан, ул уйынсыҡтар ҙа тота алмай. Ләкин сабыйҙың әсәһе улының төҙәлеп, киләсәктә футбол уйнаясағына ышана. Ҡурҡыныс диагнозды табиптар бәпес тыуып бер ай үткәс ҡуя. Аҡ халатлылар Елена Новиковаға сабыйынан баш тартырға ҡушһа ла, әсә ҡаршы килә. Ҡурҡыныс ауырыу менән көрәшә башлай. 2 сентябрҙә Романдың баш һөйәгенә Мәскәүҙә операция эшләйҙәр. Малайҙың мейеһе үҫешһен өсөн махсус ҡоролмалар ҡуйыла. Ундағы пружиналарҙы 12 сәғәт һайын бороп торорға кәрәк. Аппарат ярҙамында сабый ярты йыл йәшәйәсәк.\nЕлена Новикова, әсә: «Улымдың бармаҡтарын айырыу өсөн тағы ла алты ҡатмарлы операция эшләтергә кәрәк. Һәр операцияла берәр бармаҡ айырыла. Уның хаҡы 119 мең һум».\nНовиковтар ғаиләһенең бындай аҡсаһы юҡ. Сибай ҡалаһында сабыйға ярҙам итер өсөн һәүәҫкәр артистар хәйриә концерты ла ойоштора. Унда Роман Новиковҡа ярҙам итергә теләүсе йөҙҙән ашыу кеше йыйыла.\nӘгәр ҙә һеҙ ҙә Роман Новиковҡа ярҙам итергә теләһәгеҙ экрандағы банк иҫәбенә аҡса күсерә алаһығыҙ. Белешмә өсөн телефон: 8 937 16 74 865. Мәрхәмәтле булайыҡ!\nҺАҠЛЫҠ БАНКЫНДАҒЫ ИҪӘП\n4276 8801 8204 6411\nБЕЛЕШМӘ ӨСӨН ТЕЛЕФОН: 8 937 16 74 865